
Mestni svet
Trg Edvarda Kardelja 1, 5000 Nova Gorica																		

Številka: 0110-0010/2026-16
Nova Gorica, dne 30. junija 2026												     				
Z A P I S N I K

37. redne seje Mestnega sveta Mestne občine Nova Gorica, ki je bila 18. junija 2026, v veliki sejni dvorani Mestne občine Nova Gorica s pričetkom ob 16. uri.

Sejo je vodil Samo Turel, župan.

Zapisnik je vodila Šalini Goljevšček, podsekretarka za pravne zadeve.

Samo Turel, župan:
Spoštovane članice in člani mestnega sveta in drugi prisotni. Pričenjam 37. redno sejo Mestnega sveta Mestne občine Nova Gorica in vse skupaj lepo pozdravljam. Za današnjo sejo je bilo z dnevnim redom predlaganih 26 točk.

Na sejo so bili povabljeni gospod Matija Ukmar, direktor RRA Severne Primorske, Regijske razvojne agencije d.o.o. Nova Gorica, k 6. točki, gospa Tanja Kožuh, direktorica Primorskega tehnološkega parka d.o.o., k 7. točki, gospod Darko Ličen, direktor Komunale Nova Gorica d.d., k 8. točki, gospod Peter Jan, direktor Stanovanjskega sklada Mestne občine Nova Gorica, k 9. točki, in gospa Nada Uršič Debeljak, direktorica Ljudske univerze Nova Gorica, k 10. točki.

Odsotnost z današnje seje sta opravičila člana mestnega sveta Tina Krog in Anton Harej.

Prehajam na ugotovitev sklepčnosti oz. prisotnosti. Predlagam, da ugotovimo prisotnost in preverimo delovanje glasovalnih naprav. Prosim, da se prijavite, da ugotovimo sklepčnost in preizkusimo delovanje glasovalnih naprav. Ste vsi uporabili glasovalno napravo, ker po elektronskem glasovanju je 25, ročno štetje kaže 27. Dajmo še enkrat preveriti delovanje glasovalnih naprav. Prosim, če se lahko glasovanje, oz.  ugotavljanje sklepčnosti ponovi. Prosim, če se prijavite. Ugotavljam, da je prisotnih 27 članic oz. članov mestnega sveta. Sklepčnost je s tem zagotovljena in lahko pričnemo z delom. 

Od 32 svetnikov je bilo na seji prisotnih 30 svetnikov, in sicer:
Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.
Opravičeno odsotna: Anton Harej, Tina Krog.

Seji so prisostvovali:
· Aleš Markočič, direktor občinske uprave 
· Marinka Saksida, vodja Oddelka za družbene dejavnosti 
· Martina Remec Pečenko, vodja Oddelka za gospodarstvo in gospodarske javne službe 
· Andrej Fon, Oddelek za gospodarstvo in gospodarske javne službe 
· Tjaša Harej Pavlica, vodja premoženjske službe 
· Erik Lasič, vodja Službe za okolje in prostor 
· Matija Ukmar, direktor RRA Severne Primorske, Regijske razvojne agencije d.o.o. Nova Gorica (k 6. točki)
· Tanja Kožuh, direktorica Primorskega tehnološkega parka d.o.o. (k 7. točki)
· Darko Ličen, direktor Komunale Nova Gorica d.d. (k 8. točki)
· Peter Jan, direktor Stanovanjskega sklada Mestne občine Nova Gorica (k 9. točki)
· Nada Uršič Debeljak, direktorica Ljudske univerze Nova Gorica (k 10. točki – poročevalka se seje ni udeležila)
· Tosja Vidmar iz podjetja Locus (k 11. točki).

Za overitelja zapisnika sta bila predlagana:
· Stjepan Pavusa,
· Barbara Kante.

Glasovanje teče. Od 27 svetnikov jih je 27 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Miloš Grilanc, Ana Gulič, Tomaž Horvat, Barbara Kante, Matija Kogoj, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Predlog za overitelja zapisnika je bil soglasno sprejet.

Samo Turel, župan:
Prehajam na določitev dnevnega reda današnje seje. Predlog dnevnega reda ste prejeli. V ponedeljek, 8. junija ste prejeli popravljeno gradivo k 11. točki z vidnimi popravki ter popravljen predlog Odloka o spremembah in dopolnitvah Odloka o občinskem prostorskem načrtu Mestne občine Nova Gorica za drugo obravnavo. Popravki so bili potrebni zaradi uskladitve v odloku uporabljenih izrazov z veljavno zakonodajo ter zaradi naknadno ugotovljenih redakcijskih in pravopisnih napak. Prav tako ste danes prejeli tri popravke gradiv, in sicer popravek v zvezi s 5. točko dnevnega reda. V predlogu sklepa, je bil pomotoma izpuščen datum prenehanja članstva članice, je pa razviden iz same obrazložitve predloga sklepa in popravek v zvezi z 11. točko dnevnega reda. Včeraj smo od Ministrstva za okolje in prostor prejeli odločbo o sprejemljivosti vplivov izvedbe sprememb in dopolnitev občinskega prostorskega načrta Mestne občine Nova Gorica številka sedem, zato je bilo gradivo dopolnjeno še s pozitivnim mnenjem Ministrstva za okolje in prostor, Direktorata za prostor in graditev in z odločbo o sprejemljivosti vplivov izvedbe sprememb in dopolnitev občinskega prostorskega načrta Mestne občine Nova Gorica številka sedem. Ta dva dokumenta na samo vsebino odloka nimata vpliva, popravek pa je tudi v zvezi s 14. točko dnevnega reda, popravek predloga Odloka o ustanovitvi javnega zavoda Goriška knjižnica Franceta Bevka Nova Gorica, tudi v tem primeru gre za redakcijske oz. pravopisne popravke. Naj poudarim, da glede na to, da gre za manjše popravke oz. dopolnitve, obravnavamo popravljeno gradivo. Danes ste prav tako prejeli predlog za razširitev predloga dnevnega reda v 5. točki, in sicer s predlogom Sklepa o imenovanju predstavnika Mestne občine Nova Gorica v Svet zavoda Javni zavod za razvoj sodobne plesne umetnosti in predlog Sklepa o imenovanju predstavnikov Mestne občine Nova Gorica v skupščino Evropskega združenja za teritorialno sodelovanje GO. Dajem predlog dnevnega reda s predlogom za razširitev v razpravo. Želi kdo razpravljati? Ugotavljam, da prijavljenih k razpravi ni, zato predlagam, da najprej glasujemo o tem, da se predlog dnevnega reda razširi v točki 5 - Mandatna vprašanja, volitve in imenovanja, in sicer s predlogom Sklepa o imenovanju predstavnika Mestne občine Nova Gorica v Svet zavoda Javni zavod za razvoj sodobne plesne umetnosti in predlogom Sklepa o imenovanju predstavnikov Mestne občine Nova Gorica v skupščino EZTS GO. Potrebna je absolutna večina, torej 17 glasov.

Glasovanje teče. Od 29 svetnikov jih je 29 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Predlog za razširitev dnevnega reda pri 5. točki je bil soglasno sprejet.

Samo Turel, župan:
Sedaj predlagam, da glasujemo o uvrstitvi dodatnega gradiva, in sicer predloga Sklepa o podelitvi priznanj Mestne občine Nova Gorica za leto 2026, ki ste ga prejeli danes neposredno na seji pod točko 26 dnevnega reda. Tudi v tem primeru je potrebna absolutna večina, torej 17 glasov.

Glasovanje teče. Od 29 svetnikov jih je 29 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Predlog za uvrstitev dodatnega gradiva pod 26. točko dnevnega reda je bil soglasno sprejet.

Samo Turel, župan:
Glede na to, da se pri pravkar uvrščenem gradivu, torej pod točko 26 lahko razpravlja tudi o osebnih podatkih, predlagam, da se ta točka, tako kot je že običajno, zapre za javnost. V dvorani so tako lahko navzoči predsedujoči, člani in članice mestnega sveta, Šalini Goljevšček in Gašper Gleščič iz občinske uprave. Glasujemo še o tem predlogu, da se pri 26. točki seja zapre za javnost.

Glasovanje teče. Od 29 svetnikov jih je 29 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Predlog za zaprtje 26. točke dnevnega reda za javnost je bil soglasno sprejet.

Samo Turel, župan:
Prav tako predlagam, da se pri točki 5 - Mandatna vprašanja, volitve in imenovanja pri obravnavi predloga Sklepa o imenovanju predstavnikov Mestne občine Nova gorica v skupščino EZTS GO zaradi varstva osebnih podatkov in ker se lahko v razpravi sprožijo vprašanja v zvezi z osebnimi podatki kandidatov in drugimi osebnimi okoliščinami, seja zapre za javnost. V dvorani so tako lahko, enako kot prej, predsedujoči, člani in članice mestnega sveta ter sodelavci iz občinske uprave. Glasujemo še o tem predlogu, potrebna je navadna večina.

Glasovanje teče. Od 29 svetnikov jih je 29 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.
Predlog za zaprtje dela 5. točke dnevnega reda za javnost je bil soglasno sprejet.

Samo Turel, župan:
Sedaj pa še glasovanje o predlogu dnevnega reda v celoti, s prej sprejetimi spremembami.

Glasovanje teče. Od 29 svetnikov jih je 29 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Dnevni red je bil soglasno sprejet.

Ugotavljam, da je bil sprejet naslednji dnevni red:
1. [bookmark: _Hlk57791539]Potrditev zapisnika 35. redne seje Mestnega sveta Mestne občine Nova Gorica, ki je bila 23. aprila 2026
1. Odgovori na pobude, predloge in vprašanja svetnic ter svetnikov
1. Pobude, predlogi in vprašanja svetnic ter svetnikov
1. Poročilo o izvršenih sklepih
1. Mandatna vprašanja, volitve in imenovanja
1. Predlog Sklepa o seznanitvi z Letnim poročilom o delu za leto 2025 - RRA SEVERNE PRIMORSKE, Regijske razvojne agencije, d.o.o. Nova Gorica
1. Predlog Sklepa o seznanitvi s Poročilom o delu družbe Primorski tehnološki park d.o.o. za leto 2025
1. Predlog Sklepa o potrditvi cen gospodarskih javnih služb ravnanja z odpadki
1. Predlog Sklepa o podaji soglasja k zadolževanju Stanovanjskega sklada Mestne občine Nova Gorica
1. Predlog Sklepa o porabi presežka prihodkov nad odhodki Ljudske univerze Nova Gorica iz preteklih let
1. Predlog Odloka o spremembah in dopolnitvah Odloka o občinskem prostorskem načrtu Mestne občine Nova Gorica (druga obravnava)
1. Predlog Odloka o ustanovitvi javnega zavoda Goriški muzej Kromberk Nova Gorica (prva obravnava)
1. Predlog Odloka o ustanovitvi javnega zavoda Kulturni dom Nova Gorica (prva obravnava)
1. Predlog Odloka o ustanovitvi javnega zavoda Goriška knjižnica Franceta Bevka Nova Gorica (prva obravnava)
1. Predlog Odloka o spremembah in dopolnitvah Odloka o ustanovitvi javnega zavoda GO! 2025 – Evropska prestolnica kulture, Nova Gorica (prva obravnava)
1. Predlog Odloka o dopolnitvi Odloka o koncesiji za opravljanje lokalne gospodarske javne službe vzdrževanje občinskih javnih cest na območju Mestne občine Nova Gorica (druga obravnava)
1. Predlog Sklepa o potrditvi linij za mestni linijski prevoz
1. Predlog Sklepa o delnem povračilu stroškov za organiziranje in financiranje volilne kampanje za lokalne volitve 2026
1. Predlog Sklepa o dopolnitvi Načrta ravnanja z nepremičnim premoženjem MONG za leto 2026 - Rebalans 1, dopolnitev junij 2026
1. Predlog Sklepa o podaji soglasja k osnutku besedila prodajne pogodbe za nepremičnino s parc. št. 658/17, k.o. Nova Gorica
1. Predlog Sklepa o določitvi dela plače za redno delovno uspešnost direktorice javnega zavoda GO! 2025 – Evropska prestolnica kulture, Nova Gorica za leto 2025 
1. Predlog Sklepa o soglasju za izplačilo dela plače za redno delovno uspešnost pomočnice direktorice za pravne, finančne in splošne zadeve v javnem zavodu GO! 2025 za leto 2025 
1. Predlog Sklepa o soglasju za izplačilo dela plače za redno delovno uspešnost pomočnice direktorice za čezmejno sodelovanje v javnem zavodu GO! 2025 za leto 2025 
1. Predlog Sklepa o soglasju za izplačilo dela plače za redno delovno uspešnost pomočnika direktorice za vodenje strokovno umetniškega dela v javnem zavodu GO! 2025 za leto 2025 
1. Predlog Sklepa o določitvi dela plače za redno delovno uspešnost v. d. direktorice in direktorja Javnega zavoda Kulturni dom Nova Gorica za leto 2025 
1. Predlog Sklepa o podelitvi priznanj Mestne občine Nova Gorica v letu 2026.

Prehajam na 1. točko dnevnega reda.

Ad 1
Potrditev zapisnika 35. redne seje Mestnega sveta Mestne občine Nova Gorica, ki je bila 23. aprila 2026

Samo Turel, župan:
Predlog zapisnika ste prejeli. Želi kdo razpravljati o zapisniku? Ugotavljam, da prijavljenih k razpravi ni, zato razpravo zaključujem in predlagam, da potrdimo zapisnik 35. redne seje Mestnega sveta Mestne občine Nova Gorica, ki je bila 23. aprila 2026, v predloženem besedilu.

Glasovanje teče. Od 30 svetnikov jih je 28 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Lara Žnidarčič.

Zapisnik je bil sprejet.

Prehajamo na naslednjo, 2. točko dnevnega reda.

Ad 2
Odgovori na pobude, predloge in vprašanja svetnic in svetnikov

Samo Turel, župan:
Odgovore ste prejeli. Želi kdo razpravljati? Besedo kot prvemu dajem svetniku Andreju Šušmelju.

Andrej Šušmelj, svetnik:
Hvala za besedo, gospod župan. Zahvaljujem se za odgovor, ki je bil zelo obširno predstavljen. Predlagal sem, da se predstavijo stroški vseh martinovanj, pri tem pa sem pozabil, da bi bilo dobro predstaviti tudi vse prihodke. Zato prosim še za dopolnitev podatkov o stroških vseh martinovanj s podatki o prihodkih. To je vse, hvala.

Samo Turel, župan:
Kot naslednja ima besedo svetnica Damjana Pavlica.

Damjana Pavlica, svetnica:
Hvala za besedo, gospod župan. Dobila sem odgovor in bi prosila za pojasnilo. Predlagala sem, da bi se tehnološki park umestil v prostore SIE. Odgovorili ste mi, da je to nesmiselno in da je boljše, da se center zgradi oziroma odpre v centru Nove Gorice, ker sta nakup in prenova ustreznega objekta bistveno bolj enostavna in izvedljiva v zastavljenem času ter omogočata tudi prijavo na sofinanciranje. Zanima me, ali že potekajo pogovori o nakupu in koliko nas bo to stalo. Hvala.

Samo Turel, župan:
Kot naslednji ima besedo svetnik Marjan Zahar.

Marjan Zahar, svetnik:
Hvala za besedo, župan. Lep pozdrav tudi v mojem imenu vsem. V zvezi z mojo svetniško pobudo, ki zadeva plaz v Šmihelu, in pridobljenim odgovorom imam naslednje pripombe. Leta 2022 je bil na plazu saniran vzhodni krak in na novo urejen zahodni krak, v letu 2023 pa je bil projekt sanacije že izdelan, morda so bile potrebne le še manjše spremembe.

Dne 11. maja 2023 je bilo s strani občinske uprave izjavljeno, da bo gradbeno dovoljenje pridobljeno do konca leta 2023. Za leto 2024 je bilo istega dne prav tako s strani občinske uprave rečeno, da je načrtovano, da bo domačin, ki živi v kontejnerju, končno pridobil nadomestno hišo. Od takrat dalje informacij nimamo.
Opozarjam, da je 7. septembra 2021 Vlada Republike Slovenije oziroma tedanji minister za okolje in prostor ob obisku naše regije obljubil 3,3 milijona EUR za rešitev sanacije plazu Šmihel. Zato nas v Slovenski demokratski stranki zanima, kaj je bilo v vmesnem času narejenega in ali je Mestna občina vztrajala, da se v državni proračun uvrstijo obljubljena sredstva s strani ministrstva ter uporabijo za ta namen. Hvala.

Samo Turel, župan:
Kot naslednji ima besedo svetnik Andrej Pelicon.
Andrej Pelicon, svetnik:
Pozdravljeni vsi skupaj. Hvala za besedo. Imam dve pripombi na prejšnjo pobudo glede silvestrovanja in silvestrskih dogajanj na Trgu Evrope oziroma v EPIC districtu. V odgovoru vidim nekaj izgovarjanja, da ni organizatorja. Danes bomo verjetno imeli organizatorja, ker bomo najbrž podaljšali delovanje EPK oziroma obstoj zavoda, imamo tudi Zavod za turizem, poleg tega pa so bila silvestrovanja in silvestrski dogodki organizirani tudi, ko še ni obstajal zavod EPK.

Pozivam tudi, da se ne čaka samo naših ponudnikov, ki imajo, kolikor slišim, običajno zahtevne pogoje, ampak da se pozove tudi zamejske skupnosti in društva, da se priključijo, predvsem glede Trga Evrope in EPIC districta. Mislim, da če se jih pozove, bo zadeva dostopnejša in dovolj kakovostna. Hvala.

Samo Turel, župan:
Hvala. Želi še kdo razpravljati? Če ne, to točko dnevnega reda zaključujem. Prehajam na 3. točko dnevnega reda.

Ad 3
Pobude, predlogi in vprašanja svetnic in svetnikov

Samo Turel, župan:
Kot prvemu besedo dajem svetniku Neđatu Šalji.

Neđat Šalja, svetnik:
Hvala za besedo, župan. Na podlagi številnih odzivov občanov po zaključeni prenovi letnega bazena v Novi Gorici podajam pobudo za dodatno ureditev senčnih in zelenih površin znotraj kopališkega kompleksa.
Prenova bazena je bila pomembna in dobrodošla investicija, saj je občanom prinesla sodoben in urejen prostor za rekreacijo ter preživljanje prostega časa. Kljub temu pa se med obiskovalci pogosto pojavlja pripomba, da je na območju bazena premalo naravne in umetne sence ter zelenih površin, ki bi v vročih poletnih mesecih omogočale prijetnejše in varnejše bivanje.
Glede na vse višje poletne temperature menim, da bi bilo smiselno razmisliti o dodatni zasaditvi dreves, postavitvi senčnih jader, večjih senčnikov, pergol oziroma drugih pokritih prostorov za počitek. Posebno pozornost bi bilo koristno nameniti družinam z otroki, starejšim obiskovalcem in vsem, ki na bazenu preživijo več ur.
Ob primerjavi z bazenom v Stari Gorici (Gorizia) je mogoče opaziti, da je tam več poudarka namenjenega zelenim površinam, travnatim območjem za počitek, senčnikom ter prijetnemu ambientu za obiskovalce. Takšna ureditev omogoča kakovostnejše preživljanje časa na kopališču in je posebej pomembna za družine z otroki.
Mnogi občani zato težko razumejo, da pri tako obsežni investiciji vprašanju sence in zelenih površin ni bilo namenjene več pozornosti že v fazi prenove. Trenutna ureditev je sicer sodobna in estetsko urejena, vendar zaradi velikega deleža betonskih in tlakovanih površin obiskovalcem v najbolj vročih delih dneva ne zagotavlja dovolj zaščite pred soncem.
Prav tako bi bilo smiselno razmisliti o dodatnih vsebinah za najmlajše obiskovalce, kot so otroška igrala in drugi elementi, ki bi še povečali privlačnost kopališča za družine.
Verjamem, da bi dodatna ureditev zelenih in senčnih površin ter ustvarjanje bolj parkovnega ambienta bistveno izboljšala uporabniško izkušnjo, povečala zadovoljstvo obiskovalcev in prispevala k temu, da bi novogoriško letno kopališče postalo še prijetnejši prostor za občane in obiskovalce vseh generacij. Hvala.

Samo Turel, župan:
Pobudo bomo obravnavali. Naj povem, da so bila že v fazi projektiranja predvidena dodatna jadra za zasenčenje, vendar zaradi višine stroškov oziroma ponudb, ki smo jih dobili, ta zaenkrat še niso bila izvedena. V dosedanji fazi je bilo zgrajeno temeljenje, tako da bo v naslednjem letu sledil še nakup dodatnih senčil. Temelji so že vgrajeni, tako da se bo senčila lahko privijačilo in pritrdilo ter na ta način vzpostavilo nove senčne površine. Kot naslednji dajem besedo svetnici Tanji Gregorič.

Tanja Gregorič, svetnica:
Hvala za besedo, gospod župan. Lepo pozdravljeni vsi skupaj. V Goriški.si smo zvesti zagovorniki trajnostne mobilnosti in spodbujamo gibanje starejših in mlajših občanov in kot takšni namenjamo današnjo pobudo prav tej tematiki. Predlagamo preučitev možnosti uvedbe sistema izposoje oziroma postavitve električnih koles (e-koles) na železniški postaji Prvačina in v okoliških krajevnih skupnostih (Gradišče nad Prvačino, Dornberk, Zalošče).
Namen pobude je spodbujanje trajnostne mobilnosti na ravni občine ter izboljšanje povezljivosti med posameznimi kraji in javnim prevozom. Uvedba e-koles na tem območju bi omogočila enostavnejši, hitrejši in okolju prijaznejši dostop do železniške postaje ter vsakodnevnih destinacij.
Hkrati bi takšen sistem pozitivno vplival na zdravje in dobro počutje tamkajšnjih prebivalcev, saj spodbuja gibanje tako odraslih kot otrok. Redna uporaba e-koles bi prispevala k aktivnejšemu življenjskemu slogu in večji kakovosti bivanja.
Pomemben vidik pobude je tudi razbremenitev cestnega prometa. Uporaba e-koles bi zmanjšala število vsakodnevnih prevozov z osebnimi vozili, predvsem za potrebe voženj na obšolske dejavnosti, obiske zdravstvenih storitev ter opravljanje različnih vsakodnevnih obveznosti. S tem bi prispevali k zmanjšanju zastojev, hrupa in emisij.
Verjamemo, da bi uvedba e-koles na tem območju predstavljala pomemben korak k sodobni, trajnostni in uporabnikom prijazni mobilnosti v tamkajšnji skupnosti. Hvala lepa.

Samo Turel, župan:
Kot naslednji besedo dajem svetnici Eleni Zavadlav Ušaj.

Elena Zavadlav Ušaj, svetnica:
Hvala, župan, za besedo. Lep pozdrav vsem prisotnim na današnji seji. Na svetniško skupino Demokrati. Anžeta Logarja smo prejeli vprašanje krajana iz Krajevne skupnosti Dornberk, ki je podpisal pogodbo za odstop dela zemljišča z namenom, da se uredi pločnik čez železnico, saj je bila ureditev nujna zaradi varnosti tako otrok, ki hodijo tam v šolo, kot tudi starejših, ki so oskrbovanci Doma v Gradišču ter konec koncev tudi za vse prebivalce iz Dornberka in okolice. Ker je takrat bilo odločilno, da se izvede navedena investicija, podpis pogodbe s katero je lastnik zemljišča odstopil del zemljišča za izvedbo, se je to hitro izpeljalo. Lastnik zemljišča je takrat prisluhnil Mestni občini Nova Gorica ob dogovoru in pogodbeni zavezi, da se v kratkem oba podpisnika pogodbe sestaneta in nadaljujeta s postopkom plačila za tisti del zemljišča, ki je bil uporabljen za izvedbo investicije. Ker sem bila takrat, tik pred izvedbo investicije podžupanja v mestni občini in sem nad projektom bdela, vem da je bil lastnik zemljišča ves čas kooperativen. Pogodba pa je bila podpisana že veliko časa prej, saj se je ta investicija nameravala narediti že veliko časa pred tem, ko se je dejansko izvedla Ker pa je od izvedbe investicije minilo že najmanj pet let-od podpisa pogodbe za prenos zemljišča pa še več, me resnično skrbi kako se dela z našimi občankami in občani. Namreč lastniku zemljišča še vedno se ni poplačalo odvzema zemljišča za javno korist. Pa to ni prvi primer, ko se je na lastnika zemljišča s strani pristojnih na občini pozabilo po tem, ko je le ta dobronamerno odstopil lastno zemljišče za javno korist. Telefon strokovnih sodelavcev zvoni v prazno, datum za sestanek se neprestano prelaga in zadnji odgovor je bil, da naj se oglasi jeseni. Jeseni pa vsi vemo, da se vstopa v volilni čas kar pomeni, da nihče na občinski upravi ne bo hotel sprejeti dodatnih obremenitev proračuna tudi zato ne, ker se konec leta proračun zapira.
Zato v imenu krajana, ki je odstopil del zemljišča naslavljam svetniško vprašanje kaj je vzrok, da se Mestna občina Nova Gorica izogiba plačilu za odstopljeno zemljišče ter želim, da se me kot mestno svetnico obvesti o datumu, ki bo določen za izvedbo sestanka med lastnikom zemljišča ter pristojnimi v občinski upravi ter o izvedene poplačilu lastniku zemljišča za zemljišče, ki je bilo nujno potrebno za izvedbo investicije. Za konec pa naj opozorim, da kljub poletnim počitnicam je nedopustno, da se to ne izvede še pred njimi. Hvala.

Samo Turel, župan:
Kot naslednji ima besedo svetnik Stjepan Pavusa.

Stjepan Pavusa, svetnik:
Hvala, gospod župan, za besedo. Na svetniško skupino Demokrati. Anžeta Logarja smo prejeli pisanje in vprašanja zaskrbljenih krajanov krajevne skupnosti Kromberk, ki jih sedaj naslavljamo na vas. V nadaljevanju bom prebral njihovo pismo in v svetniški skupini Demokrati želimo prejeti jasne odgovore na zastavljena vprašanja, ki jih bomo prenesli zaskrbljenim krajanom KS Kromberk.
Spoštovani župan, spoštovane svetnice in svetniki,
pišemo vam v imenu številnih krajanov Kromberka, ki smo siti poslušanja istih obljub in gledanja istih posledic po vsakem malo močnejšem dežju.
Vsakič znova se ponovi isti scenarij. Hudourniki nosijo blato in gramoz po cestah, poplavljajo dvorišča in vrtove, ogrožajo domove ter povzročajo škodo ljudem, ki pošteno plačujemo davke in prispevke. In vsakič znova poslušamo, da je bilo neurje izjemno, da so bile razmere nepredvidljive in da bodo pristojne službe zadevo proučile. Dovolj!
To ni več vprašanje vremena. To je vprašanje odgovornosti. Če se ista stvar ponavlja leto za letom na istih lokacijah, potem to ni naravna nesreča. To je posledica neurejenih vodotokov, nezadostnega vzdrževanja in pomanjkanja pravočasnih ukrepov. Krajani ne moremo več sprejeti dejstva, da se ukrepa šele takrat, ko je škoda že narejena. Ne moremo več sprejeti, da se po vsakem neurju pošlje nekaj strojev, očisti cesto za fotografijo in nato do naslednjega dežja vse utihne. To ni rešitev. To je zgolj gašenje posledic. Zato danes od vas zahtevamo jasne odgovore. 
Kdo je odgovoren za stanje vodotokov in odvodnjavanja v Kromberku? Katere konkretne ukrepe boste izvedli? Kdaj jih boste izvedli? In kdo bo prevzel odgovornost, če se bo ob naslednjem neurju škoda ponovno ponovila? Ne želimo več splošnih pojasnil, študij in praznih zagotovil. Želimo terminski načrt, zagotovljena sredstva in vidne rezultate na terenu.
Vsak od vas, ki danes sedi v tej dvorani, je bil izvoljen zato, da rešuje težave občanov. Naša težava je znana že vrsto let. Zato je skrajni čas, da se nehate sklicevati na postopke, pristojnosti in birokratske ovire ter začnete opravljati delo, za katero ste prevzeli mandat. Krajani Kromberka ne bomo več tiho. Ne bomo več sprejemali izgovorov in čakanja na naslednjo poplavo. Zahtevamo ukrepanje zdaj, ne po naslednji škodi, ne po naslednjem neurju in ne naslednje leto. Če se stanje ne bo začelo reševati takoj, bomo svoje zahteve stopnjevali in vztrajali, dokler ne bodo sprejeti konkretni ukrepi. Na kocki niso samo ceste in vrtovi. Na kocki je varnost ljudi, njihovih domov in njihovega premoženja.
Dovolj je bilo obljub. Dovolj je bilo prelaganja odgovornosti. Dovolj je bilo neukrepanja. Krajani Kromberka zahtevamo odgovornost, ukrepanje in rezultate.
Zaključil bom samo z besedami, da sem ob vseh teh navedbah zelo zaskrbljen, še bolj pa zato, ker se predstavljena problematika vleče že več let. Hvala lepa.

Samo Turel, župan:
Kot naslednji ima besedo svetnik Andrej Pelicon.

Andrej Pelicon, svetnik:
Hvala za besedo še enkrat. Imam dve pobudi in eno vprašanje. Eno pobudo bom prebral v skladu s poslovnikom. Vprašanje se nanaša na skoraj dve leti staro pobudo civilne iniciative Naš Tito, da se kamnita zložba Tito na Sabotinu razglasi za spomenik zgodovinskega pomena. Zanima me, kje je zadeva obstala.
Druga pobuda je pobuda za temeljit razmislek in presojo, ali je čas in potreba za samostojen Zavod za turizem v Mestni občini Nova Gorica.

Pobudo pa preberem. Pred tremi leti smo začasno zaprli vrtec Najdihojca v Gregorčičevi ulici v Novi Gorici. Opazil sem, da sta sam objekt in okolica zapuščena in nevzdrževana. Pobuda gre v smeri rednega vzdrževanja okolice in samega objekta, v mislih imam redne košnje in obrezovanje zelenja ter predvsem preglede in vzdrževanje vseh instalacij v objektu, sicer se bojim, da je že prepozno za vodovodni in ogrevalni sistem. Namreč, če instalacije mirujejo hitro propadajo, kar za sabo potegne visoke stroške popravil in obnov. Predlagam podobno tudi za morebitne druge občinske objekte, ki niso v redni uporabi, vse v duhu dobrega gospodarja. Sicer moram pripomniti, da sem danes opazil, da je pokošeno, vendar je težava predvsem v instalacijah, ki zastarajo. Hvala.

Samo Turel, župan:
Kot naslednja ima besedo svetnica Tanja Vončina.

Tanja Vončina, svetnica:
Hvala za besedo, župan. Lep pozdrav tudi ostalim svetnicam in svetnikom. Cesta Lokve – Most na Soči, parc. št. 2379/12, k. o. 2297 Čepovan, ki se kasneje nadaljuje še v Občino Tolmin, parc. št. 642, k. o. 2257 Slap, je državna cesta in kot taka vsaj v poletnem času zelo prevozna, ne samo z osebnimi avtomobili, temveč tudi s kamperji, avtobusi, celo kamioni, saj gre za najkrajšo povezavo na relaciji Most na Soči – Lokve – Predmeja – Ajdovščina. Gre pa za zelo ozko cesto, ovinkastno in ne prav redki so primeri, ko se med srečanjem ali pa tudi drugače kamion ali avtobus "zagozdi"; to pomeni, da ne more ne naprej ali pa zelo težko in so potrebne intervencije.  Zadnji takšni primer je bil v soboto, ko je moralo eno vozilo praktično polovico poti voziti vzvratno. Zato v imenu Liste za razvoj predlagam, da Mestna občina, mogoče skupaj z Občino Tolmin, saj se del ceste nadaljuje prav v njihovo ozemlje, na DRSI uredi vse potrebno, da se na tej cesti omeji promet le za osebna vozila brez prikolice, motorje in kolesarje. Hvala.
Samo Turel, župan:
Beseda gre še svetniku Tomažu Horvatu.

Tomaž Horvat, svetnik:
Hvala za besedo. Spoštovani župan, spoštovane kolegice in kolegi. Univerza v Novi Gorici predstavlja eno najpomembnejših izobraževalnih in raziskovalnih ustanov v našem prostoru, ter pomemben razvojni potencial za celotno Goriško regijo. Kljub temu v širši javnosti njeni številni študijski programi, laboratoriji in vrhunski raziskovalni dosežki niso dovolj poznani.
Univerza izvaja zelo raznoliko paleto študijskih programov s področij naravoslovja, okoljskih ved, materialov, fizike, astrofizike, podatkovnih ved, humanistike, jezikoslovja, umetnosti in trajnostnih tehnologij. Poleg pedagoškega dela deluje na Univerzi v Novi Gorici tudi več raziskovalnih centrov in laboratorijev, med drugim Laboratorij za vede o okolju in življenju, Laboratorij za raziskave materialov, Center za astrofiziko in kozmologijo, Center za raziskave atmosfere, Center za raziskave vina ter Center za informacijske tehnologije in uporabno matematiko.
Raziskovalne skupine Univerze v Novi Gorici dosegajo rezultate, ki se uvrščajo v sam vrh slovenske znanstveno-raziskovalne sfere, njihova dela pa so objavljena tudi v najuglednejših mednarodnih znanstvenih revijah, kot so Nature, Science in Nature Photonics. Univerza razpolaga tudi z najsodobnejšo raziskovalno infrastrukturo in sodeluje v številnih mednarodnih projektih ter pomembno prispeva k razvoju zelenih tehnologij, inovacij in prenosa znanja v gospodarstvo.
Zaradi navedenega predlagam, da se za mestne svetnike Mestne občine Nova Gorica ter v okviru ene od prihodnjih skupnih sej svetov treh občin Evropskega združenja za teritorialno sodelovanje (Mestna občina Nova Gorica, Občina Šempeter-Vrtojba in Občina Gorica) organizira predstavitev Univerze v Novi Gorici. Predstavitev naj zajema pregled študijskih programov in možnosti izobraževanja, predstavitev raziskovalnih centrov in laboratorijev, ključne znanstvene dosežke in mednarodne projekte, možnosti sodelovanja med univerzo, lokalnimi skupnostmi in gospodarstvom,
ter razvojne priložnosti, ki jih univerza predstavlja za čezmejni prostor in celotno Goriško regijo.
Menim, da bi takšno srečanje prispevalo k boljšemu poznavanju izjemnega potenciala, ki ga predstavlja Univerza v Novi Gorici, obenem pa bi mestnim svetnikom in članom svetov občin v okviru EZTS GO omogočilo, da pridobljene informacije posredujemo tudi širši javnosti ter skupaj iščemo možnosti za nadaljnjo podporo in vključevanje univerze v razvojne projekte našega prostora. Hvala lepa.

Samo Turel, župan:
S tem smo seznam prijavljenih za pobude, predloge in vprašanja izčrpali in prehajamo na naslednjo 4. točko dnevnega reda.

Ad 4
Poročilo o izvršenih sklepih

Samo Turel, župan:
Gradivo ste prejeli. Odpiram razpravo. Ugotavljam, da prijavljenih k razpravi ni, zato prehajam na glasovanje, in sicer predlagam, da sprejmemo Poročilo o izvršenih sklepih.

Glasovanje teče. Od 30 svetnikov jih je 29 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Poročilo je bilo sprejeto.

Prehajam na naslednjo, 5. točko dnevnega reda.

Ad 5
Mandatna vprašanja, volitve in imenovanja


Samo Turel, župan:
Gradiva ste prejeli. Prejeli ste predlog Sklepa o ugotovitvi prenehanja članstva v Svetu za preventivo in vzgojo v cestnem prometu Mestne občine Nova Gorica, predlog Sklepa o imenovanju predstavnika Mestne občine Nova Gorica v Svet zavoda Javni zavod za razvoj sodobne plesne umetnosti in predlog Sklepa o imenovanju predstavnikov Mestne občine Nova Gorica v skupščino EZTS GO. Poročevalka za prvo podtočko je članica Komisije za mandatna vprašanja, volitve in imenovanja svetnica Ljubka Čargo, ki ji dajem besedo in prosim za obrazložitev. Ali bo vse predsednica komisije? Potem pa dajem besedo svetnici Ani Zavrtanik Ugrin, predsednici Komisije za mandatna vprašanja, volitve in imenovanja za prvo podtočko. 

Ana Zavrtanik Ugrin, predsednica Komisije za mandatna vprašanja, volitve in imenovanja:
Pozdravljeni. Hvala. Podtočka bi bil ta popravek? Popravek Sklepa o ugotovitvi prenehanja članstva v Svetu za preventivo in vzgojo v cestnem prometu. Šlo je za napako, ker v sklepu ni bil naveden datum, zato predlagamo mestnemu svetu, da sklep sprejme. Mestni svet Mestne občine Nova Gorica ugotavlja, da je Kristini Kompara zaradi odstopa dne 20. maja 2026 prenehalo članstvo v Svetu za preventivo in vzgojo v cestnem prometu Mestne občine Nova Gorica. S to podtočko bomo zdaj lahko sprejeli drugi sklep prve točke. 

Samo Turel, župan:
Hvala lepa. Odpiram razpravo, želi kdo razpravljati? Ugotavljam, da prijavljenih K razpravi ni, zato prehajam na glasovanje. In sicer predlagam, da sprejmemo naslednji
SKLEP

Mestni svet Mestne občine Nova Gorica ugotavlja, da je Kristini Kompara zaradi odstopa dne 20. maja 2026 prenehalo članstvo v Svetu za preventivo in vzgojo v cestnem prometu Mestne občine Nova Gorica.

Glasovanje teče. Od 30 svetnikov jih je 29 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Sklep je bil sprejet.

Samo Turel, župan:
Besedo ponovno dajem predsednici Komisije za mandatna vprašanja, volitve in imenovanja, svetnici Ani Zavrtanik Ugrin, za predlog sklepa o imenovanju predstavnika Mestne občine Nova Gorica v svet zavoda Javni zavod za razvoj sodobne plesne umetnosti.

Ana Zavrtanik Ugrin, predsednica Komisije za mandatna vprašanja, volitve in imenovanja:
Komisija je na zadnji seji obravnavala edino prispelo kandidaturo in mestnemu svetu predlaga, da v Svet Javni zavod za razvoj sodobne plesne umetnosti imenuje magistrico Nedo Rusjan Bric. Mandat članice sveta zavoda traja pet let.

Samo Turel, župan:
Hvala lepa. Odpiram razpravo. Ugotavljam, da prijavljenih k razpravi ni, zato prehajamo na glasovanje in sicer predlagamo, predlagam, da sprejmemo naslednji

SKLEP

1.
V Svet zavoda Javni zavod za razvoj sodobne plesne umetnosti se imenuje Neda Rusjan Bric.

2.
Mandat članice sveta zavoda traja pet let.

Glasovanje teče. Od 30 svetnikov jih je 30 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Sklep je bil soglasno sprejet.

Samo Turel, župan:
Pri sprejemu dnevnega reda smo pri naslednji podtočki izglasovali zaprtje seje za javnost, zato prosim, da dvorano zapustijo vsi, razen predsedujočega, članov in članov in članic mestnega sveta in sodelavcev iz občinske uprave.

NADALJEVANJE 5. TOČKE JE BILO ZAPRTO ZA JAVNOST.

Samo Turel, župan:
Seja je ponovno odprta za javnost. Za novinarje in javnost pojasnjujem, da je mestni svet v skupščino Evropskega združenja za teritorialno sodelovanje imenoval Antona Komela, Vesno Humar, Martino Murovec, Andreja Šušmelja in Matevža Vidmarja. S tem je 5. točka dnevnega reda izčrpana. Prehajam na 6. točko dnevnega reda.

Ad 6
Predlog Sklepa o seznanitvi z Letnim poročilom o delu za leto 2025 - RRA SEVERNE PRIMORSKE, Regijske razvojne agencije, d.o.o. Nova Gorica


Samo Turel, župan:
Gradivo ste prejeli. Poročevalec je gospod Matija Ukmar, direktor RRA Severne Primorske, Regijske razvojne agencije d.o.o. Nova Gorica, ki ga prosim za kratko obrazložitev letnega poročila.

Poročevalec Matija Ukmar, direktor RRA Severne Primorske, Regijske razvojne agencije d.o.o. Nova Gorica:
Hvala lepa za besedo, gospod župan. Pozdravljene svetnice in pozdravljeni svetniki. Poskusil bom biti kratek. Gradivo ste prejeli, zato bom izpostavil le nekaj poudarkov o lanskoletnem poslovanju. Mandat sem nastopil 15. aprila, pred tem je agencijo vodil bivši direktor. Poslovanje je pretežno izravnano, prihodki in odhodki so usklajeni. Čeprav smo družba z omejeno odgovornostjo, je naš poslovni model po naravi poslovanja podoben javnim zavodom.
Smo ena izmed štirih agencij na severnem Primorskem in pokrivamo šest občin. Veseli me, da smo od nastopa mojega mandata realizirali prihodke iz naslova štirih od šestih občin ustanoviteljic, medtem ko sta prej prihodke pretežno zagotavljali dve občini. Na odhodkovni strani bi izpostavil tri stvari. Prva je nekoliko višji odhodek zaradi odpravnine bivšemu direktorju, za katero niso bile oblikovane rezervacije. Druga zadeva je zakon, ki ureja zaposlovanje invalidov, v povezavi z našim projektom PONI. Za kratkotrajno zaposlovanje udeležencev podjetniškega usposabljanja, ki traja štiri mesece, kratkoročno presegamo kvoto 20 zaposlenih, ker pa nimamo zaposlenega invalida, moramo plačevati penale. Tretja stvar je zimski regres, tudi za udeležence programa PONI. Država nam kot družbi z omejeno odgovornostjo teh sredstev ni povrnila. Kumulativno so ti trije elementi pomenili med 35.000 in 40.000 EUR slabši rezultat. K boljšemu rezultatu so prispevali projekti na področju EPK. Lani smo začeli sodelovati tudi pri Strategiji razvoja Mestne občine Nova Gorica, kjer nudimo strokovno podporo pri postopku in delno pri vsebini. Izvajamo devet evropskih projektov, pri katerih je vedno vprašanje zagotavljanja likvidnosti. To smo v letu 2026 rešili s prenovo okvira zadolževanja, za kar je mestni svet marca podal soglasje, tako da imamo na voljo 300.000 EUR revolving kredita za tekoče poslovanje. Omenil bi še lokalno akcijsko skupino LAS v objemu sonca, kjer je bilo veliko narejenega. Na območju Mestne občine Nova Gorica smo delali na področju ohranjanja dediščine Aleksandrink, razvijali bomo zgodbo okusov Goriške, projekt s kulinarično noto, začeli smo projekt na Sveti Gori, v Vitovljah pa bosta obravnavani dve tematiki, ohranitev kostanja in obnova zidu pod cerkvijo. Omenil bi še projekt Most v povezavi z Društvom BIT Planota in Zvezo prijateljev mladine, ki naslavlja mlade in njihove pereče težave, ter projekte iz pretekle finančne perspektive, med njimi konjeniške poti, kolesarske poti, Rihemberk, Potarjevo hišo v Taboru in vipavsko torkljo.

Samo Turel, župan:
Gradivo je bilo dodeljeno v obravnavo Odboru za gospodarstvo. Besedo dajem predsednici odbora, svetnici Damjani Pavlica.

Damjana Pavlica, predsednica Odbora za gospodarstvo:
Odbor za gospodarstvo na predlog Sklepa o seznanitvi z letnim poročilom ni imel pripomb in predlaga mestnemu svetu, da ga sprejme.
Samo Turel, župan:
Odpiram razpravo. Ugotavljam, da prijavljenih k razpravi ni, zato jo zaključujem in prehajam na glasovanje, in sicer predlagam, da sprejmemo naslednji

SKLEP

Sprejme se Sklep o seznanitvi z Letnim poročilom o delu za leto 2025 - RRA SEVERNE PRIMORSKE, Regijske razvojne agencije, d.o.o. Nova Gorica, v predloženem besedilu.

Glasovanje teče. Od 30 svetnikov jih je 30 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Sklep je bil soglasno sprejet.

Prehajam na 7. točko dnevnega reda.

Ad 7
Predlog Sklepa o seznanitvi s Poročilom o delu družbe Primorski tehnološki park d.o.o. za leto 2025

Samo Turel, župan:
Gradivo ste prejeli, poročevalka je gospa Tanja Kožuh, direktorica Primorskega tehnološkega parka d.o.o., ki jo prosim za kratko obrazložitev poročila.

Poročevalka Tanja Kožuh, direktorica Primorskega tehnološkega parka d.o.o.:
Lepo pozdravljeni. Župan, hvala za besedo. Uvodoma želim povedati, da tehnološki park posluje stabilno ter se skozi čas razvija in raste. V letnem poročilu so razvidne aktivnosti tehnološkega parka, zato bom čas namenila predvsem predstavitvi dolgoročnih učinkov, ki jih tehnološki park ustvarja v lokalnem okolju.
Že več kot 20 let gradimo okolje, v katerem nastajajo, rastejo in se razvijajo ambiciozna podjetja. V programe inkubacije vključujemo podjetja iz celotne Goriške, pa tudi iz drugih delov Slovenije, predvsem iz zahodne kohezijske regije. Med slovenskimi inkubatorji in tehnološkimi parki se uvrščamo v sam vrh zaradi celostne podpore podjetjem in močne skupnosti, ki smo jo zgradili.
Na letni ravni v programih podpremo približno 40 podjetij, vsako leto na novo vključimo okrog 12 start-up podjetij ali ekip. Od ustanovitve smo podprli skoraj 300 podjetij oziroma start-up ekip. V zadnjih petih letih je osem podjetij prejelo več kot 1.000.000 EUR investicij. Inkubiranci tehnološkega parka so v zadnjih petih letih dvakrat prejeli naziv start-up leta. Prvič leta 2022 Innolab in letos ekipa MooHero, katerega ustanovitelj izhaja iz Šempetra, drugače pa samo podjetje ni ustanovljeno v naši regiji.
Podjetja, povezana s Primorskim tehnološkim parkom, so v lanskem letu zaposlovala 1.237 zaposlenih, kar je 300 več kot pred petimi leti. Skupaj so ustvarila več kot 203 milijone EUR prihodkov, kar je 68 milijonov EUR več kot pred petimi leti. 23 podjetij je preseglo 1.000.000 EUR prihodkov, od tega 10 podjetij 5 milijonov EUR in štiri podjetja več kot 10 milijonov EUR prihodkov. Približno 35 % vseh podjetij ima sedež v Mestni občini Nova Gorica. Ta podjetja so lani ustvarila 78 milijonov EUR prihodkov in zagotovila 544 delovnih mest. Uspešna podjetja ostajajo v našem okolju in ga soustvarjajo. Več podjetij je svoje poslovne prostore zgradilo v solkanski poslovni coni, druga pa drugje v Mestni občini Nova Gorica. 
12 % podjetij ima sedež v Občini Šempeter - Vrtojba, 9 % v Občini Ajdovščina, skupaj pa ima 71 % podjetij sedež v goriški regiji. Naši kazalniki kažejo na to, da je tehnološki park res zgradil razvojni mehanizem, ki ustvarja nova delovna mesta, spodbuja investicije, krepi konkurenčnost gospodarstva in prispeva k temu, da ambiciozni podjetniki svoje podjetniške zgodbe razvijajo in ohranjajo v našem okolju. Zaključujem s pomembnim dosežkom, na katerega smo posebej ponosni. Program POPRI je novembra lani prejel evropsko nagrado za spodbujanje podjetništva, v kategoriji Supporting the Internationalisation of Business, ki jo podeljuje Evropska komisija. Med več kot 300 prijavljenimi projekti iz vse Evrope je mednarodna strokovna komisija prepoznala POPRI kot program z izjemnim vplivom, inovativnim pristopom in visoko prenosljivostjo. Priznanje potrjuje, da nam je uspelo razviti res dovršen program, ki mladim že v času izobraževanja omogoča prvi stik s podjetništvom, spodbuja razvoj idej, povezuje šole, podjetnike, inkubatorje in druge podporne institucije, in to ne samo v Sloveniji, ampak v desetih evropskih državah. POPRI so že tisočem mladim omogočili razvoj podjetniške miselnosti. Vsi dosežki tehnološkega parka so rezultat predanega dela celotne ekipe in številnih partnerjev, ki skupaj z nami verjamejo v to, da lahko z vlaganjem v razvoj ambicioznih podjetij in podjetniških veščin mladih dolgoročno ustvarjamo bolj uspešno, inovativno in povezano skupnost. Hvala.

Samo Turel, župan:
Hvala lepa. Gradivo je bilo dodeljeno v obravnavo Odboru za gospodarstvo, zato besedo dajem predsednici odbora, svetnici Damjani Pavlica.

Damjana Pavlica, predsednica Odbora za gospodarstvo:
Hvala še enkrat za besedo. 
Odbor za gospodarstvo na predlog sklepa ni imel pripomb in mestnemu svetu predlaga, da ga sprejme.

Samo Turel, župan:
Hvala lepa. Odpiram razpravo in besedo dajem svetnici Damjani Pavlica.

Damjana Pavlica, svetnica:
Hvala za besedo. Rada bi pohvalila gospo direktorico tehnološkega parka in se zahvalila za njeno uspešno delo ter zaželela še naprej tako uspešno delo. Hvala.

Samo Turel, župan:
Hvala lepa. Želi še kdo razpravljati? Če ne, prehajamo na glasovanje, in sicer predlagam, da sprejmemo naslednji

SKLEP

Sprejme se Sklep o seznanitvi s Poročilom o delu družbe Primorski tehnološki park d.o.o. za leto 2025, v predloženem besedilu.

Glasovanje teče. Od 30 svetnikov jih je 30 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Sklep je bil soglasno sprejet.

Samo Turel, župan:
Pridružujem se čestitkam in zahvali direktorici, posebej za priznanje Evropske komisije. To priznanje je pravzaprav nagrada za dolgoletno in vztrajno delo na področju spodbujanja podjetništva mladih in nas lahko vse skupaj navdaja z optimizmom na poti proti tistemu cilju, ki smo ga večkrat že omenjali. Da bi Nova Gorica oziroma Mestna občina Nova Gorica v bližnji prihodnosti, to si upam napovedati, postalo evropsko središče podjetnosti mladih. Prehajam na 8. točko dnevnega reda.

Ad 8
Predlog Sklepa o potrditvi cen gospodarskih javnih služb ravnanja z odpadki

Samo Turel, župan:
Gradivo ste prejeli. Poročevalec je gospod Darko Ličen, direktor podjetja Komunala Nova Gorica d.d., ki ga prosim za kratko obrazložitev.

Poročevalec Darko Ličen, direktor Komunale Nova Gorica d.d.:
Lep pozdrav v mojem imenu. Prejeto gradivo obsega elaborat Komunale Nova Gorica, elaborat Kostaka ter izračun cene. Konec lanskega leta so občine razpisale javni razpis za izbor koncesionarja za obdelavo in odlaganje odpadkov. Izbran je bil Kostak, ki je za triletno obdobje ponudil približno 15 % višjo ceno kot sedaj. S pomočjo Mestne občine Nova Gorica je na pogajanjih prišlo do dogovora, po katerem je Kostak pristal na aneks za ceno, ki je skoraj identična trenutni in bo veljala do 30. junija naslednje leto. Stroški Komunale so narasli za približno 5,3 %, kar je razvidno iz elaborata. V začetku letošnjega leta smo od občin začeli pridobivati podatke iz centralnega registra prebivalstva in ugotovili, da je na področju petih občin približno 2.500 prebivalcev več, kot smo jih imeli zabeleženih v evidencah. Tem dodatnim uporabnikom smo začeli pošiljati račune za storitev, s čimer bomo skompenzirali predvideno povišanje stroškov. Zato predlagamo, da se cena za naslednje predračunsko obdobje ne spremeni. Pred sabo imate elaborat in zahtevek, ki je z identično ceno za naslednje obračunsko obdobje, predračunsko obdobje leto 2026. Če so še kakšna vprašanja.

Samo Turel, župan:
Hvala direktor, bomo najprej naredili krog po odborih. In sicer gradivo je bilo dodeljeno v obravnavo Odboru za gospodarstvo in Odboru za prostor. Beseda kot prvi gre predsednici Odbora za gospodarstvo, svetnici Damjani Pavlica. 

Damjana Pavlica, predsednica Odbora za gospodarstvo:
Hvala za besedo. Odbor za gospodarstvo na predlog sklepa o potrditvi cen ni imel pripomb in predlaga mestnemu svetu, da ga sprejme.

Samo Turel, župan:
Hvala lepa. Beseda gre še predsedniku Odbora za prostor, svetniku Mihi Bitežniku. 

Miha Bitežnik, predsednik Odbora za prostor:
Hvala za besedo, tudi Odbor za prostor na predlog sklepa ni imel pripomb in mestnemu svetu predlaga, da predlog sprejme. Pohvalno je, da ne bo prišlo do podražitev.

Samo Turel, župan:
Hvala lepa, odpiram razpravo. Svetnik Andrej Pelicon ima prvi besedo. 

Andrej Pelicon, svetnik:
Hvala za besedo, imam dve vprašanji. Ali je dejstvo, da bodo cene praktično ostale enake, povezano z volilnim letom oziroma ali je možno, da se bo naslednje leto dvakratno podražilo? Zanima me tudi, ali je bilo v zadnjem letu kaj storjenega glede pravilnega odlaganja odpadkov, čiščenja in higiene ekoloških otokov in kontejnerjev.

Poročevalec Darko Ličen, direktor Komunale Nova Gorica d.d.:
V podjetju ni politike, toliko denarja kot pride, toliko ga mora biti in toliko ga tudi ostane. Elaborati, ki jih vidite vsako leto, so korektno narejeni. Predvideno je sicer povišanje, ker se je minimalna plača povečala za 16 %, strošek ravnanja s kosovnimi odpadki se je povečal, vendar smo ta strošek izničili, ker je Komunala kupila mlin za mletje kosovnih odpadkov. Povišanje ni povezano z volilnim letom.
Kar zadeva drugi del, zabojnike peremo enkrat do dvakrat letno, sproti čistimo ekološke otoke in pobiramo nepravilno odložene odpadke. Pred nekaj leti smo kupili nov kamion in ekipo, prav za čiščenje ekoloških otokov v vseh petih občinah.

Samo Turel, župan:
Hvala lepa. Besedo ima, če se ne motim, svetnik Oton Mozetič, izvolite.

Oton Mozetič, svetnik:
Hvala za besedo, moje vprašanje je podobno. Razumem, da ne podražitev temelji tudi na tem, da se je povečalo število uporabnikov za 2.500. Zanima me, ali je to dovolj trdno dokazano in sešteto.

Poročevalec Darko Ličen, direktor Komunale Nova Gorica d.d.:
Zajeta so vsa nova rojstva v zadnjih letih, ki jih ljudje niso prijavljali, in začasna bivališča, kar od GDPR naprej nismo dobili ustreznih podatkov. Občinski odlok določa, da so zavezani k plačilu vsi, ki bivajo oziroma imajo začasno ali stalno bivališče na območju občine. Prvi mesec smo dobili veliko pritožb, vendar približno 5-10 % jih je bilo upravičenih, ostale pa ne.

Samo Turel, župan:
Svetnik Mozetič, prosim, če lahko mikrofon zaradi zapisnika.

Oton Mozetič, svetnik:
To pomeni, da so prišteti tudi tisti, ki so prijavljeni na neke naslove, pa jih tam ni. Dobro, hvala.

Samo Turel, župan:
Hvala lepa. Beseda gre naslednji, svetnici Eriki Podgornik. 

Erika Podgornik Rijavec, svetnica:
Hvala za besedo in lep pozdrav vsem skupaj. Zanima me, kako je s študenti, ki so del leta doma, del leta pa v Ljubljani ali tujini. Za svoje otroke avtomatsko dobim plačilo zanje, ne prijavljam in odjavljam sprememb, ko so doma ali v Ljubljani.

Poročevalec Darko Ličen, direktor Komunale Nova Gorica d.d.:
Taki problemi so tudi rešeni. Študenti so s potrdilom o šolanju oziroma vpisu v tekoči letnik izvzeti in ni potrebno plačati smetarine. Potrdilo morajo prinesti na vpogled, po enem letu pa se avtomatično spet prištejejo, zato je treba potrdilo obnoviti. Če gre vaš otrok v Ljubljano študirat, prinese k nam potrdilo o šolanju samo na vpogled, že zaradi GDPR in mi ga odštejemo iz tukaj, ampak čez eno leto avtomatično spet prištejemo. Podatek dobimo za eno družino, recimo štiri, mi dobimo samo od nosilca gospodinjstva +3 in če gre eden študirat, mi damo -1 in čez eno leto se avtomatično pripiše +1. Nimamo več vseh podatkov, tako kot prej.

Samo Turel, župan:
Svetnik Andrej Pelicon ponovno.

Andrej Pelicon, svetnik:
Nisem še presegel svojih minut. Kolegica me je spomnila in zanima me še, kako je urejeno za hišno številko na objektu, ki je očitno v razpadajočem stanju in ni bivalen, na primer brez strehe, vendar položnica vseeno prihaja. Hvala.

Poročevalec Darko Ličen, direktor Komunale Nova Gorica d.d.:
To je določeno v občinskem odloku. 
Če je hiša prazna in nima porabe električne energije in vode, lastnik to dokazuje in ne plača nič. Če je hiša prazna in ima minimalno porabo, plača za enega odjemalca. To je vse lepo in pravilno napisano v odloku.

Samo Turel, župan:
Hvala lepa. Ugotavljam, da drugih prijavljenih k razpravi ni, zato prehajamo na glasovanje, in sicer predlagam, da sprejmemo

SKLEP

Sprejme se Sklep o potrditvi predlagane cene storitev obveznih gospodarskih javnih služb ravnanja s komunalnimi odpadki, v predloženem besedilu.

Glasovanje teče. Od 30 svetnikov jih je 30 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Sklep je bil soglasno sprejet.

Direktorju Darku Ličnu se zahvaljujem in prehajam na 9. točko dnevnega reda.

Ad 9
Predlog Sklepa o podaji soglasja k zadolževanju Stanovanjskega sklada Mestne občine Nova Gorica

Samo Turel, župan:
Gradivo ste prejeli, poročevalec pa je Peter Jan, direktor Stanovanjskega sklada Mestne občine Nova Gorica, ki ga prosim za kratko obrazložitev.

Poročevalec Peter Jan, direktor Stanovanjskega sklada Mestne občine Nova Gorica:
Lepo pozdravljeni in hvala lepa za besedo. Bom poskušal biti res kratek, saj ste to točko že slišali z moje strani. Na prejšnji seji ste odločali o povečanju proračunske kapice za ta znesek o katerem danes govorimo, ker je to del odloka o proračunu. Danes gledamo to s perspektive našega sklada, in sicer s tem dajete predhodno soglasje, da se sploh smemo zadolžiti. Kot izhaja iz samega sklepa oziroma predloga sklepa govorimo o znesku 10.600.000 EUR na odplačilno dobo 30 let in po fiksni obrestni meri 1 % z zavarovanjem desetih menic. Gre za kredit SID banke, Slovenske investicijske družbe, ki ta kredit nudi s pomočjo subvencije. Gre za vrsto državno pomoč, saj 1 % na trgu ni vzdržen, in sklad bo instrument uporabil za financiranje svojega dela investicije ob Kornu. Občina s tem ne prevzema likvidnostnega bremena, zadolžitev pa ne spada v skupni obseg zadolževanja občine. Tako bi tudi kar končal, če je v redu. Hvala.

Samo Turel, župan:
Hvala lepa. Gradivo je bilo dodeljeno v Obravnavo Odboru za prostor, zato besedo dajem predsedniku odbora, svetniku Mihi Bitežniku. 

Miha Bitežnik, predsednik Odbora za prostor:
Hvala za besedo. Odbor za prostor na predlog sklepa ni imel pripomb.

Samo Turel, župan:
Hvala lepa. Odpiram razpravo. Ugotavljam, da prijavljenih k razpravi ni, zato prehajam na glasovanje, in sicer predlagam, da sprejmemo

SKLEP

Sprejme se Sklep o podaji soglasja k zadolževanju Stanovanjskega sklada Mestne občine Nova Gorica, v predloženem besedilu.

Glasovanje teče. Od 30 svetnikov jih je 29 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Sklep je bil sprejet.

Direktorju Petru Janu se zahvaljujem in prehajam na 10. točko dnevnega reda.

Ad 10
Predlog Sklepa o porabi presežka prihodkov nad odhodki Ljudske univerze Nova Gorica iz preteklih let

Samo Turel, župan:
Gradivo ste prejeli, poročevalka k tej točki je bila najavljena gospa Nada Uršič Debeljak, direktorica Ljudske univerze Nova Gorica, ki je v dvorani ne vidim. Ugotavljam, da se najavljena poročevalka seje ni udeležila. Predlagam, da o tem sklepu na tej seji ne glasujemo, temveč glasovanje preložimo na eno izmed naslednjih sej.
SKLEP

Glasovanje o predlogu Sklepa o porabi presežka prihodkov nad odhodki Ljudske univerze Nova Gorica iz preteklih let se zaradi odsotnosti poročevalke preloži na eno izmed naslednjih sej.
Glasovanje teče. Od 30 svetnikov jih je 28 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Sklep je bil sprejet.

Prehajam na naslednjo, 11. točko dnevnega reda.

Ad 11
Predlog Odloka o spremembah in dopolnitvah Odloka o občinskem prostorskem načrtu Mestne občine Nova Gorica (druga obravnava)
Samo Turel, župan:
Gradivo ste prejeli. Po sklicu seje ste prejeli popravljeno gradivo. Popravki so potrebni zaradi uskladitve izrazov z veljavno zakonodajo ter zaradi naknadno ugotovljenih redakcijskih in pravopisnih napak. Danes ste prejeli še dopolnitev gradiva s pozitivnim mnenjem Ministrstva za okolje in prostor ter odločbo o sprejemljivosti vplivov izvedbe sprememb in dopolnitev občinskega prostorskega načrta Mestne občine Nova Gorica številka 7, obravnavamo popravljeno gradivo. Poročevalec je Erik Lasič, vodja Službe za okolje in prostor, ki ga prosim za kratko obrazložitev.

Poročevalec Erik Lasič, vodja Službe za okolje in prostor:
Hvala za besedo. Po maratonski pripravi, ki je trajala od leta 2017, smo uspeli v kratkem času dokončati proces in pridobiti vsa mnenja, da lahko zadevo obravnavamo na seji mestnega sveta. Predlog sprememb in dopolnitev OPN številka 7 obravnava predvsem razvojne pobude, zbrane od sprejetja originalnega  OPN, in vpliva predvsem na gospodarski razvoj, turizem in kmetijstvo. Vključene so tudi pobude, ki vplivajo na razvoj javne infrastrukture.
Velik del sprememb je vezan na redakcijo odloka, kjer se posodabljajo pomanjkljivosti in uskladitve z veljavno zakonodajo. Od javne razgrnitve leta 2023 do sedaj je potekalo pridobivanje drugih mnenj in tu je bilo delo predvsem v tem, da je bilo potrebno ponovno glede na nove strokovne podlage, ki so jih zahtevali predvsem na Direkciji za vode, uskladiti, pregledati in obravnavati praktično vse vloge, ki so bile že znotraj samega odloka in gradiva za javno razgrnitev, tako da  se je stvar precej razvlekla, na koncu smo uspeli uskladiti. Če na hitro pogledamo sestavo. Pobude so bile razpršene po celotni občini, predvsem za razvoj turizma in gospodarstva, nekaj pobud pa je vezanih tudi na razvoj javne infrastrukture, predvsem parkirišč za razne potrebe na območju celotne občine.
V začetku smo obravnavali 90 pobud fizičnih ali pravnih oseb, v gradivo po javni razgrnitvi je bilo vključenih 57 pobud, v usklajen predlog pa 48 pobud. Skoraj nobena pobuda ni ostala v takem obsegu, kot je bila na začetku predvidena, saj je vsaka terjala usklajevanje z različnimi nosilci urejanja prostora. Pravilen podatek glede širitev stavbnih zemljišč na območju občine je 14 hektarov, 18 hektarov je bilo v fazi javne razgrnitve in to dodatno usklajevanje v drugi fazi je terjalo to uskladitev. Širitev se nanaša na 14 hektarov stavbnih zemljišč, kot rečeno pa je še marsikatera druga sprememba, ki je razvojne narave in bo vplivala na občane in na delo občinske uprave, tudi ni vidna v teh bilancah, ampak je del sprememb, ki se nanašajo na tekstualne popravke v odloku. Zelo na kratko pa bi prosil tudi še predstavnico izdelovalca prostorskega akta, Tosjo Vidmar, da gre skozi ključne spremembe in bilance, ki se tičejo tega odloka.

Poročevalka Tosja Vidmar, predstavnica izdelovalca prostorskega akta:
Dober dan. Kot je že Erik omenil se v usklajenem predlogu prostorskega akta povečuje 14 hektarov stavbnih zemljišč. Območja za stanovanja se znotraj kvote povečujejo za približno pet hektarov. Ta območja so razpršena po celotnem območju občine v manjših površinah. Posebna območja, namenjena razvoju turizma, se povečujejo za približno 3,6 hektarov, predlagane ureditve so prav tako precej razpršene po območju občine, so posledica fizičnih pobud. Predvidene so v Braniku, na Preserjah, v Oseku, Trnovem, na Lokvah, v Šempasu, Zaloščah, v Šmihelu, Lokovcu in v Grgarju. Z razvojem turizma so povezane tudi širitve zelenih površin in te se povečujejo za približno 1,1 hektar. Nekoliko se povečujejo tudi površine razpršene poselitve, za približno 1,7 hektara. Večinoma gre za širitve obstoječih območij razpršene poselitve, deloma pa tudi za spremembe iz drugih stavbnih rab v območja razpršene poselitve. Območja proizvodnih dejavnosti se povečujejo za približno 1,3 hektara. Pri tem gre deloma in v manjši meri za širitve gospodarskih con, večinoma pa za površine za kmetijsko proizvodnjo. Te širitve se pojavljajo na območju Zalošč, Prvačine, Šempasa, Bat in Kromberka. Prometne površine se povečajo za približno 1,7 hektara. Pomembnejše parkirne površine se načrtujejo pri gradu Rihemberk, za naselje Pedrovo, na Sveti Gori in v Šmihelu. Območja okoljske infrastrukture se povečujejo za približno en hektar, predvsem za manjše ureditve, kot so na primer ekološki otoki, v teh primerih gre večinoma za ažuriranje stanja. Površine za centralne dejavnosti se v skupnem obsegu ne spreminjajo, kar pa ne pomeni, da se s temi zemljišči ni prav nič dogajalo, temveč da je skupna bilanca skoraj na ničli. Torej toliko zemljišč, kot se je spremenilo v območja centralnih dejavnosti, prav toliko se jih je iz območij centralnih dejavnosti spremenilo v druge namenske rabe. Širitve centralnih dejavnosti so predvidene v Šempasu in Čepovanu, pri osnovnih šolah pa tudi na Banjšicah in Prvačini. Največja negativna sprememba za centralne dejavnosti je prav za ta namen tega parkirišča na Sveti Gori, ki je v veljavnem aktu predvideno kot območje centralnih dejavnosti zdaj pa se spreminja v prometne površine. V usklajenem predlogu se precej povečuje tudi obseg kmetijskih zemljišč, za približno 44 hektarov glede na veljavni OPN. To povečanje izhaja iz izdanih odločb o krčitvah gozdov v kmetijske namene, povezano pa je tudi z zagotavljanjem nadomestnih kmetijskih zemljišč, ki jih je bilo potrebno zagotoviti v postopku usklajevanja z Ministrstvom za kmetijstvo, gozdarstvo in prehrano. Ker so bila ta nadomestna kmetijska zemljišča v večji meri opredeljena tudi na območju gozdnih zemljišč, se v bilanci zmanjšuje obseg gozdnih zemljišč za približno 47 hektarov. Kar se tiče predlaganih sprememb, so bila velik izločevalni faktor poplavna območja, plazljiva območja ter kmetijska zemljišča. Občina je morala izločiti vse posege na poplavnih območjih, v zaključni fazi postopka pa izdelati dve strokovni podlagi. Prva je preverjala posege na plazljivih območjih, pogoji iz te strokovne podlage so vključeni v podrobne prostorske izvedbene pogoje. Druga strokovna podlaga je bil elaborat nadomeščanja posegov na kmetijska zemljišča. V prostorskem aktu so posebej obravnavani tudi kampi, glampingi in sorodne turistične namestitve. Za ta območja so pripravljeni grafični podrobni prostorski izvedbeni pogoji. S tem se želi zagotoviti, da se turistične ureditve ne umeščajo samo po namenski rabi, ampak tudi z vidika krajine, dostopnosti, oblikovanja robov naselij in vplivov na prostor. Usklajujejo se tudi načini urejanja na posameznih območjih, med drugim se že skoraj v celoti ukinja izveden zazidalni načrt Pavšičevo, za območje Borštnikovega in poslovne cone Kromberk zahod pa se predvidi urejanje z OPPN. Za ureditev osrednjega območja Lokvi se predvidi urejanje na podlagi strokovne podlage, ki je bila izdelana. Območje zaselka Šmihel se ureja na podlagi lokacijskega načrta za območje plazu Šmihel. Določila in odlok so bila usklajena tudi s terminologijo gradbenega zakona uredbe o razvrščanju objektov s smernicami nosilcev urejanja prostora in z drugimi tehničnimi uskladitvami.

Samo Turel, župan:
Gradivo je bilo dodeljeno v obravnavo dvema odboroma, in sicer Odboru za gospodarstvo in Odboru za prostor. Besedo dajem najprej predsednici Odbora za gospodarstvo, svetnici Damjani Pavlica. 

Damjana Pavlica, predsednica Odbora za gospodarstvo:
Odbor za gospodarstvo na predlog odloka nima pripomb in predlaga mestnemu svetu, da ga sprejme. Hvala.

Samo Turel, župan:
Hvala lepa. Besedo dajem še predsedniku Odbora za prostor, svetniku Mihi Bitežniku. 

Miha Bitežnik, predsednik Odbora za prostor:
Hvala za besedo. Odbor za prostor na predlog odloka ni imel pripomb in mestnemu svetu predlaga, da predlog sprejme.

Samo Turel, župan:
Hvala lepa. Danes smo pred pomembno odločitvijo. Po skoraj desetih letih od sprejema sklepa o začetku priprave sprememb, smo končno uspeli pridobiti vsa mnenja in soglasja. Kot ste slišali, tudi s strani vodje oddelka za okolje in prostor, nobena od danih pobud ni bila taka, da bi jo lahko kar na prvi pogled odkljukali kot tako, ki v nobenem primeru niti po obsegu niti po vsebini ni bila potrebna kakršnihkoli usklajevanj z ostalimi nosilci urejanja prostora. Bilo je potrebno izdelati kar nekaj dodatnih strokovnih podlag, predvsem kar se tiče nadomeščanja stavbnih zemljišč s kmetijskimi, pa tudi novih strokovnih podlag, kar se tiče poplavne varnosti. Celoten postopek je občino okvirno stal približno 170.000 EUR. Izkazalo se je, da želja, da bi se ta postopek sprejemal hitreje in da je bil v letu 2017 sprejet sklep o ciljani oziroma usmerjeni spremembi v smislu obravnavanja samo razvojnih pobud, ni prinesla nekih otipljivih rezultatov v smislu časovne pospešitve ali pa manjše zahtevnosti postopka. Še posebej moramo imeti pred sabo to, da so se s tem odlokom obravnavale pobude, ki so na občine prispele že tako daleč nazaj, kot je leto 2013. V tem času smo uspeli, in tu gre zahvala tako strokovnim službam kot zunanjim izvajalcem, se prebiti čez vsa ta minska polja zahtev raznoraznih nosilcev urejanja prostora in danes je odlok pred nami. V zvezi s tem odlokom odpiram razpravo in dajem možnost za vložitev morebitnih amandmajev. Besedo ima svetnik Oton Mozetič.  

Oton Mozetič, svetnik:
Hvala za besedo. Amandmajev ne bom vlagal, imam pa nekaj vprašanj. Večino odgovorov sem dobil, ko je bila prikazana bilanca. Če začnem na začetku, kot sem zdaj razumel, smo mnenja ministrstva in Direktorata za prostor, ki smo jih še rabili tudi dobili, danes ali včeraj. Ob zadevah tukaj noter se bom dotaknil stvari, na katere nisem dobil odgovora. Eno je zmanjšanje parkirnih normativov. Predlog zmanjšuje število zahtevnih parkirnih mest za stanovanjske objekte in sprašujem na katerih konkretnih analizah temelji to zmanjšanje normativov in kako bo občina preprečila dodatno parkiranje na javnih površinah v obstoječih naseljih. Mislim, da je to posebej relevantno za Novo Gorico, Solkan, Kromberk in Šempeter, kjer so težave s parkiranjem že danes zelo prisotne. Zanima me tudi glede poslovne cone Kromberk zahod, pod označbo KR 29. Gre za pomembno gospodarsko območje in vprašanje je, kakšne prometne in komunalne posledice bo imela širitev cone in ali obstajajo ocene potrebnih investicij v javno infrastrukturo. Zadeva, ki je za našo občino po moje občutljiva, to je plazovito območje Šmihel. Po skoraj 20 letih se skuša urediti položaj prebivalcev na vplivnem območju plazu, kar je pozitivno, ampak vprašanje je, ali predlagana rešitev zagotavlja zadostno pravno varnost prebivalcev in ali obstaja usklajenost z državnimi akti za sanacijo plazu. Zadnja zadeva, ki je sicer splošna, ampak trditev, da ni finančnih posledic za občino, v obrazložitvi je navedeno, da te spremembe ne bodo povzročile novih finančnih obveznosti, obenem pa odlok omogoča nova turistična območja, gospodarske cone, nova stavbna zemljišča in dodatno infrastrukturo. Na podlagi katerih izračunov občina ocenjuje, da dolgoročno ne bo potrebno dodatnih vlaganj iz občinskega proračuna za realizacijo te zadeve? Hvala.

Poročevalec Erik Lasič, vodja Službe za okolje in prostor:
Se opravičujem. Parkirni normativi je bilo prvo vprašanje? Parkirni normativi so se prilagodili na podlagi izdelanih strokovnih podlag za sprejem ukrepov prometne politike. To je bilo v luči namere občine, da bo sprejela ukrepe parkirne politike, izdelala je strokovne podlage in te strokovne podlage so bile že v fazi pred javno razgrnitvijo podlaga za to, da so se parkirni normativi znižali predvsem za večstanovanjske stavbe. Vprašanje je bilo glede območja Šmihel, še prej Kromberk OPPN. Na območju bivšega Mebla se izdeluje OPPN. Osnutek OPPN oziroma strokovne podlage so bile predmet več razprav z deležniki na območju in trenutno se pripravlja osnutek OPPN za ureditev komunalne infrastrukture, ki bo podlaga za določitev koridorjev javne infrastrukture. Na podlagi tega sledijo tudi elaborati ekonomike in nadaljnji koraki v smeri določitve javnega interesa za pridobitev lastništva, kar bo tudi podlaga za načrtovanje komunalnega opremljanja, verjetno s sodelovanjem tudi drugih državnih institucij. Na območju Šmihel, pa s tem ne povozimo državne ureditve z državnim prostorskim načrtom, predlagana ureditev v OPN je nosilec državnega prostorskega načrta potrdil, ocenjujemo, da je s tega vidika usklajena in se obravnava vzporedno z državnim prostorskim načrtom in bodo na tej podlagi lahko določene ukrepe lastniki na tem področju izvajali, ampak ob upoštevanju obeh aktov. Večina novih prostorskih aktov predvideva Elaborate ekonomike, kar vsekakor velja za OPPN, pri OPN pa se nekako bolj široko gleda na to. Ukvarjamo se s prostorskim vidikom, ki ima finančne posledice, ampak so te tako dolgoročne, da jih je v tem trenutku zelo težko ocenjevati na ta način.

Samo Turel, župan:
Hvala lepa. Želi še kdo razpravljati? Svetnica Damjana Pavlica.

Damjana Pavlica, svetnica:
Hvala za besedo. Povedala bom problem, ki ga imamo na vasi v Šempasu. Še tisti, ki imajo prostore ne peljejo avtomobilov s ceste in vam povem, da včasih ne more mimo niti gasilsko niti zdravstveno vozilo. To je katastrofa. Ne vem, kaj bo še naprej, če se bo zmanjševalo število parkirnih mest. Vprašala bi še, če ste predvideli tudi spremembo prostorskega načrta za cono Turjak. Hvala.

Poročevalec Erik Lasič, vodja Službe za okolje in prostor:
Ta ureditev ne predvideva zmanjševanja parkirnih mest na terenu. Predvideva pogoje, ki jih mora investitor zagotoviti za to, da lahko pridobi gradbeno dovoljenje. Izhodišče parkirne politike in strokovnih podlag, ki so osnova za to, pa je ta, da ni nujno, da mora občina ali javni prostor vedno zagotavljati zemljišče za parkiranje za vse zasebne uporabnike. Tukaj je ta razmislek in baza te odločitve. Do tega bomo prej ali slej prišli, tudi pri določanju ukrepov same parkirne politike. Osnova je ta preobrat, da ni dolžnost vseh nas, da za vse posameznike zagotavljamo mesta za parkiranje, to je obveznost investitorjev in s tega vidika je tukaj logika glede zmanjševanja normativov. Potrebno je tudi druge ukrepe na to temo sprejemati, zato, da ne bi te ureditve ustvarjale anomalije. Vprašali ste še glede cone Turjak. Cona je zagotovo velika iniciativa in priložnost, ki pa je strateške narave. Tako sprememba številka sedem kot sprememba OPN številka devet, ki je zdaj pripravljena in jo bomo začeli izdelovati, nimata predvidenih ukrepov na nivoju strateškega prostorskega načrtovanja. Podlaga za to, da se oblikuje ta pobuda na nivoju Turjaka, je vključitev tega ukrepa v regijski prostorski načrt in na tistem nivoju pridobitev odziva države do tega projekta in nato skupen regijski nastop oziroma tudi v sodelovanju z državo, morebitnega oblikovanja poslovne cone nacionalnega pomena, daje dovolj močno podlago, za to, da lahko nastopimo na regijskem nivoju. To je poslovna cona določenega ranga in potem se lahko z nosilci urejanja prostora pogovarjamo o spremembi takega ranga. V kolikor je naše mnenje bilo preverjeno s strani drugih sosednjih občin, da individualna sprememba na nivoju spremembe OPN kot taka zaradi zahtev nosilcev urejanja prostora ne bo potrjena, tako da moramo na strateškem nivoju utemeljiti ukrep kot širšega pomena in šele potem imamo argumente za to, da lahko to postopoma umestimo v prostor.


Samo Turel, župan:
Hvala lepa. Svetnica Elena Zavadlav Ušaj.

Elena Zavadlav Ušaj, svetnica:
Hvala za besedo, župan. Vprašala bi glede parkirnih mest, ali se mogoče spreminja tudi režim parkiranja in se s tem zmanjšuje število parkirnih mest ob ulici IX. korpusa. Zanima me še, ali se je v tem dokumentu zmanjševalo, to pa mislim bolj zaradi tega, ker je bila večkrat ovira z Naturo 2000, ali se je tu dalo karkoli popraviti, da ni toliko omejitev kadar se umešča cestno infrastrukturo. Večkrat se pojavlja težava v tem, da se je moralo dobiti druge trase ravno zaradi Nature 2000, pa me zanima, če je karkoli popravljeno. Hkrati bi pa vprašala, seveda je pohvalno, da se bo po dolgih letih ta prostorski načrt končno potrdil, vendar me vseeno zanima, ali ste se že pogovarjali o tem, kako bi v prihodnje preprečili takšne zamike. Zaradi dolgotrajnih postopkov namreč posledično trpita tudi gospodarstvo in umeščanje novih stanovanj ter posameznih hiš v prostor. Zanima me, ali razmišljate o načinu, kako bi se ta proces v prihodnje lahko izvajal bolj tekoče in bi se posamezne faze začele prekrivati, tako da ne bi bilo treba čakati, da se en postopek zaključi, preden se začne naslednji. Vemo namreč, da se to da urediti, saj nekatere druge občine postopajo tako, da se že pred zaključkom enega postopka začne priprava naslednjega. Na ta način se lahko čas med posameznimi postopki precej skrajša in celoten proces bistveno pospeši. Hvala.

Poročevalec Erik Lasič, vodja Službe za okolje in prostor:
Sprejem občinskega prostorskega načrta ne vpliva na trenutno število parkirnih mest na nekem prostoru, ampak določa pogoje za načrtovanje, tako da na samo število parkirišč na nekem območju nima neposrednega vpliva. Natura 2000 je režim državnega nivoja, ki ga sprejema država na podlagi evropskih uredb in zato sem prej govoril o strateškem pristopu. Ko sprejemamo individualne spremembe na nivoju OPN, moramo slediti državni zakonodaji na tem področju, zato ni nobenih sprememb z vidika lažjega umeščanja objektov v prostor napram državnemu režimu. Tu smo na istem nivoju kot poplavna območja. Tudi Natura 2000 je režim, na katerega kot občina nimamo neposrednega vpliva, ampak se moramo s prostorskim načrtovanjem na občinskem nivoju prilagajati. Občina lahko na tem področju naredi največ na način, da ustrezno utemelji posamezne pobude. Postopek sprejemanja in vloge posameznih nosilcev urejanja prostora določa država. Tu se je predvsem pri vodarjih največkrat pojavljalo to, da so znotraj postopka ob ugotavljanju novih dejstev zahtevali nova dokazovanja tudi za vloge, ki so bile prej že v redu, ampak tu je stvar, na katero v samem postopku občina nima neposrednega vpliva. Vpliv bi lahko bil, ampak to ni zaželen pristop. Kar bi lahko naredili za pospešitev postopkov, je, da se že na začetku postopka bolj strogo lotimo posameznih pobud in tiste, za katere na podlagi preteklih izkušenj ocenjujemo, da imajo pri svojem uresničevanju določene ovire, izločimo. To bi bil en pristop, s katerim bi lahko postopke pohitrili. Drugi pristop pa je vpliv na državno zakonodajo, in sicer v smeri, da se posamezni postopki pospešijo oziroma da se s strani nosilcev urejanja prostora v postopek ne uvajajo vedno nova dejstva. Veljalo bi stanje, ki je bilo ob začetku postopka, ne pa stanje, ki se spreminja vsakič, ko se poda vloga za mnenje. Naslednji korak bi bil torej, da pravno stanje nekako »zacementiramo« na dan, ko smo prvič vložili dokumentacijo. V praksi pa se to s strani nosilcev urejanja prostora žal ne izvaja.

Samo Turel, župan:
Hvala lepa. Ugotavljam, da drugih prijavljenih k razpravi ni in da amandmajev ni bilo vloženih zato razpravo zaključujem in predlagam, da sprejmemo naslednji

SKLEP

Sprejme se Odlok o spremembah in dopolnitvah Odloka o občinskem prostorskem načrtu Mestne občine Nova Gorica, v predloženem besedilu.
Glasovanje teče. Od 30 svetnikov jih je 29 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Odlok je bil sprejet.

Prehajam na 12. točko dnevnega reda.

Ad 12
Predlog Odloka o ustanovitvi javnega zavoda Goriški muzej Kromberk Nova Gorica (prva obravnava)

Samo Turel, župan:
Gradivo ste prejeli. Za to točko je poročevalka Marinka Saksida, vodja oddelka za družbene dejavnosti, ki jo prosim za obrazložitev.

Poročevalka mag. Marinka Saksida, vodja Oddelka za družbene dejavnosti:
Lepo pozdravljeni. 
Razlog za sprejem sprememb oziroma novih odlokov tega in treh v nadaljevanju, je uskladitev z zadnjo spremembo Zakona o uresničevanju javnega interesa za kulturo, ki je področni in krovni zakon na področju delovanja javnih zavodov. Ker gre za precejšnje spremembe oziroma, ker odlok že dlje časa ni bil posodobljen, smo pripravili nov odlok. Prva sprememba se nanaša na sprejem nove uredbe o standardni klasifikaciji dejavnosti, dejavnosti smo uskladili v skladu s to uredbo. Naslednja pomembna sprememba, ki jo prinaša novela ZUJIK so spremembe določb o sestavi sveta zavoda. ZUJIK določa, da so predstavniki sveta zavoda, predstavniki ustanovitelja, delavcev zavoda in pa večinskega financerja splošnih stroškov delovanja in dela ter programskih materialnih stroškov javnega zavoda a le, če večinski financer in ustanovitelj nista ista pravna oseba, kar imamo v primeru Goriškega muzeja. Veljavni odlok določa štiri člane ustanovitelja in enega predstavnika zaposlenih, kar ni v skladu s to spremembo ZUJIK-a. Naslednja določba izhaja iz sprememb Zakona o javnih financah in pravilnika o postopkih za izvrševanje proračuna Republike Slovenije, ki določata, da mora akt o ustanovitvi posrednega uporabnika državnega proračuna, ki je javni zavod in ki poleg javne službe opravlja tudi prodajo blaga in storitev na trgu, vsebovati določbo, da javni zavod prodajo blaga in storitev na trgu lahko izvaja le, če bo z izvajanjem te zagotovil najmanj pokritje vseh s to dejavnostjo povezanih odhodkov, zato je ta določba sedaj dodana v 14. členu predloga novega odloka. Nadalje so še naslednje posodobitve. Posodobili smo poslanstvo zavoda, podrobneje določili pravila odgovornosti članov sveta zavoda, njegove naloge, pogoji za imenovanje direktorja, dodana so določila o volitvah in odpoklicu predstavnika delavcev, naloge strokovnega sveta in ostalo. Naj ob tem še povem, da smo v tem odloku ter v naslednjih dveh, v primeru javnega zavoda Kulturni dom in Goriška knjižnica, tudi poenotili pogoje za direktorja. ZUJIK, kot pogoje za direktorja na področju kulture določa samo strokovno poznavanje dela zavoda in vodstvene sposobnosti, ostale pogoje pa smo poenotili. Poenotili smo tudi trajanje mandatov članov sveta zavoda na pet let. Potem so še prehodne določbe, ki določajo v skladu s priporočilom Ministrstva za kulturo, da sedanji člani sveta zavoda, strokovni sveti in direktor nadaljujejo s svojim delom do izteka mandata. V samo vsebino delovanja javnega zavoda Goriški muzej nismo posegali, uskladili smo zakonodajo in ga posodobili po toliko letih. Hvala.

Samo Turel, župan:
Hvala lepa, gradivo je bilo dodeljeno v obravnavo Odboru za kulturo, šolstvo in šport, zato besedo dajem predsedniku odbora, svetniku Alanu Pertovtu.

Alan Pertovt, predsednik Odbora za kulturo, šolstvo in šport:
Hvala za besedo. Odbor za kulturo, šolstvo in šport na predlog odloka nima pripomb in mestnemu svetu predlaga, da ga sprejme. Hvala.

Samo Turel, župan:
Hvala lepa. Odpiram razpravo. Svetnik Oton Mozetič.

Oton Mozetič, svetnik:
Hvala za besedo. 
Iz obrazložitve je vidno, da so spremembe potrebne zaradi sprememb ZUJIK, nove standardne klasifikacije ter ureditve izvajanja tržne dejavnosti v skladu z zakonom. Vprašanje je, zakaj je bilo zaradi tega potrebno  odlok napisati na novo. S tem namreč brišemo pravno sled o tem kaj se dogaja z odlokom skozi čas spreminjalo. Menim, da spremembe, ki so bile potrebne zaradi ZUJIK, same po sebi niso zahtevale novega odloka. V obrazložitvi je tudi pojasnjeno, zakaj je treba vključiti predstavnika Ministrstva za kulturo v svet zavoda in zakaj je treba uskladiti dejavnosti muzeja. Veliko manj pa je pojasnjeno, kaj se spreminja pri pristojnostih ustanovitelja, pri delovanju sveta zavoda in pri pogojih za imenovanje direktorja. Zato me zanima, ali mestna občina še vedno ohranja odločilen vpliv v organu upravljanja z novim odlokom, katera pristojnost ustanovitelja se v primerjavi z veljavnim odlokom spreminja oziroma se spreminjajo, če jih je več, ali se spreminjajo vrednostno pogoji oziroma postopek imenovanja direktorja in kakšni so razlogi za te spremembe? Posebej pomembno se mi zdi vprašanje med ustanoviteljem in večinskim financerjem. Razumljivo je, da zakon zahteva vključitev predstavnika Ministrstva za kulturo, vendar bi bilo koristno vedeti kakšne bodo praktične posledice te spremembe. Podpiramo uskladitev odloka z zakonodajo in posodobitev delovanja muzeja, vendar menimo, da si mestni svet pred dokončnim odločanjem zasluži jasen odgovor na vprašanje, ali novi odlok zgolj usklajuje predpise ali pa hkrati spreminja tudi ravnotežje pristojnosti med občino, ministrstvom in zavodom. Hvala.

Samo Turel, župan:
Hvala lepa. Marinka.

Poročevalka mag. Marinka Saksida, vodja Oddelka za družbene dejavnosti:
Konkretne spremembe so tiste, ki sem jih navedla. Delovanja javnega zavoda ne spreminjamo. Glede sestave sveta zavoda sledimo področnemu zakonu. Večinski financer delovanja Goriškega muzeja je država, ker muzej po pooblastilu vlade izvaja državno javno službo muzejev za območje večine primorskih občin in zakonodaja je določila, da je v svetu zavoda tudi večinski financer. Občina ima v svetu zavoda štiri svoje predstavnike. 

Samo Turel, župan:
Svetnik, prosim, če lahko mikrofon za zapisnik.

Oton Mozetič, svetnik:
Mislim, da je bilo vprašanje tudi kvalitetna razlika v načinu imenovanja direktorja z novim predlogom in zakaj.

Poročevalka mag. Marinka Saksida, vodja Oddelka za družbene dejavnosti:
Postopek imenovanja direktorja ostaja enak, imenuje ga ustanovitelj, postopek pelje naša kadrovska komisija, tako da tu ni nobenih sprememb. 

Samo Turel, župan:
Hvala lepa. Želi še kdo razpravljati? Če ne, potem prehajamo na glasovanje, in sicer predlagam, da sprejmemo naslednji

SKLEP

Sprejme se Odlok o ustanovitvi javnega zavoda Goriški muzej Kromberk Nova Gorica v prvi obravnavi.

Glasovanje teče. Od 29 svetnikov jih je 26 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Andrej Šušmelj, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Lara Žnidarčič.

Sklep je bil sprejet.

Samo Turel, župan:
Ker vsebinskih pripomb na odlok ni bilo, predlagam, da obravnavo iz prve obravnave prekvalificiramo v drugo obravnavo.

Glasovanje teče. Od 29 svetnikov jih je 27 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Andrej Šušmelj, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Sklep o prekvalifikaciji v drugo obravnavo je bil sprejet.

Samo Turel, župan:
Odpiram razpravo v drugi obravnavi in dajem možnost za vložitev amandmajev. Ugotavljam, da dodatne razprave in predlogov amandmajev ni zato predlagam, da sprejmemo naslednji

SKLEP

Sprejme se Odlok o ustanovitvi javnega zavoda Goriški muzej Kromberk Nova Gorica, v predloženem besedilu.

Glasovanje teče. Od 30 svetnikov jih je 28 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Damjana Pavlica, Stjepan
Pavusa, Andrej Pelicon, Alan Pertovt, Erika Podgornik Rijavec, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Odlok je bil sprejet.

Prehajam na 13. točko dnevnega reda.

Ad 13
Predlog Odloka o ustanovitvi javnega zavoda Kulturni dom Nova Gorica (prva obravnava)

Samo Turel, župan:
Gradivo ste prav tako prejeli. Za to točko je poročevalka ponovno Marinka Saksida, vodja Oddelka za družbene dejavnosti, ki ji dajem besedo.

Poročevalka mag. Marinka Saksida, vodja Oddelka za družbene dejavnosti:
Tudi ta odlok je pripravljen iz istih razlogov kot prejšnji. Gre za spremembe zakonodaje s področja kulture, javnih financ ter posodobitev celotnega odloka, saj tudi ta že dlje časa ni bil temeljiteje spremenjen. Novost pri tem odloku je, da k poslanstvu zavoda dodajamo tudi novo dejavnost, in sicer doseganje dolgoročnih razvojnih učinkov projekta Evropska prestolnica kulture 2025. To je opredeljeno v 2. členu, prav tako pa to novo dejavnost dodajamo med naloge zavoda v 4. členu. Novost je tudi, da odlok predvideva vzpostavitev treh notranjih organizacijskih enot v Kulturnem domu Nova Gorica, in sicer programski oddelek, oddelek za dolgoročne učinke EPK in oddelek za splošne zadeve. Programski oddelek organizira in izvaja umetniške, strokovne in druge programe ter projekte in organizira kulturne in druge dogodke v skladu s poslanstvom iz prvega in drugega odstavka 2. člena tega odloka. To so torej naloge, ki jih kulturni dom izvaja že sedaj. Oddelek za dolgoročne učinke EPK skrbi za čezmejno in mednarodno sodelovanje, trajnostne učinke in razvoj uveljavljenih projektov in programov EPK v skladu s poslanstvom iz tretjega odstavka 2.  člena tega odloka. Oddelek za splošne zadeve pa izvaja finančne, pravne in splošne zadeve, vključno z upravljanjem prostorov, ki jih zavod prejme v upravljanje. V prehodnih določbah smo predvideli, da notranje organizacijske enote pričnejo z delovanjem 1. 7. 2027, prav tako pa bo ta javni zavod z izvajanjem nove javne službe začel 1. 7. 2027. Hvala.

Samo Turel, župan:
Hvala lepa. Gradivo je bilo dodeljeno v obravnavo Odboru za kulturo, šolstvo in šport, zato besedo dajem predsedniku odbora, svetniku Alanu Pertovtu.

Alan Pertovt, predsednik Odbora za kulturo, šolstvo in šport:
Hvala za besedo. Odbor za kulturo, šolstvo in šport na predlog odloka nima pripomb in mestnemu svetu predlaga, da ga sprejme. Hvala.

Samo Turel, župan:
Hvala lepa. Odpiram razpravo. Svetnik Oton Mozetič.

Oton Mozetič, svetnik:
Hvala za besedo. Najprej verjetno razumemo, da je bistveni razlog za spremembo tega odloka zagotovitev ohranjanja dediščine EPK. Ob tako zastavljenem odloku, se postavlja vprašanje, ali dejansko urejamo zgolj nasledstvo EPK ali pa bistveno spreminjamo vlogo in poslanstvo Kulturnega doma Nova Gorica. V obrazložitvi je zapisano, da sta cilja uskladitev z zakonodajo in omogočanje dolgoročnih učinkov EPK. Če bi šlo samo za to, bi bile po našem mnenju potrebne manjše spremembe, in ne bi bilo potrebno posegati v odlok spet in ga napisati na novo. Pred nami je ustanovitveni akt, ki spreminja poslanstvo zavoda, uvaja nov oddelek za dolgoročne učinke EPK in celo novo javno službo, povezano z nadaljevanjem programov EPK. To ni le tehnična prilagoditev, ki zagotavlja nasledstvo oziroma ohranjanje nasledstva, ampak dolgoročna organizacijska sprememba. Ob tem pri vseh razpravah, ki smo jih imeli, pogrešamo odgovor na temeljno vprašanje: kaj sploh razumemo pod dediščino EPK? Preden se odločamo o novi organizacijski strukturi, bi morali to opredeliti. Del dediščine je snoven, to so objekti, oprema, infrastruktura, prenovljeni prostori in druga vlaganja, drugi del pa predstavljajo pridobljeno znanje, mednarodne povezave, ugled, prepoznavnost mesta ter občine, kulturni programi in čezmejno sodelovanje. Za vsako od teh področij je lahko primeren drugačen upravljavec. Upravljanje objektov ni isto kot razvoj mednarodnih partnerstev ali izvajanje kulturnih programov, zato menimo, da bi morali to najprej opredeliti. Drugo vprašanje je finančno. V obrazložitvi je napisano, da bodo zaradi novih nalog nastale finančne obveznosti v letu 2027, ne izvemo pa, koliko zaposlenih bo potrebnih, kakšni bodo stroški oddelka, kakšne bodo dolgoročne obveznosti občinskega proračuna. Glede na to, da je v odloku zapisano, da gre za javno službo, se mi zdi še toliko pomembnejše. Tretje vprašanje je časovno, ki se v tem predlogu pokaže. Odlok določa, da naj bi se oddelek za dolgoročne učinke začel delovati 1. julija 2027. To je nenavadno, saj smo ves čas poslušali, da je leto 2026 zaključno leto projekta, v katerem naj bi se uredilo tudi vprašanje nasledstva. Če je temu tako, zakaj se prenos ne zgodi že 1. januarja 2027, zakaj šele pol leta kasneje in kdo bo v tem času opravljal te naloge. Vprašanje je toliko pomembnejše, ker glede na to, da bomo na tej seji obravnavali tudi točko z naslovom Podaljšanje delovanja zavoda GO!2025, zato se upravičeno postavlja vprašanje, ali datum 1. julij v resnici pomeni predpostavko nadaljnjega delovanja zavoda GO! 2025 tudi po letu 2026. In končno še vprašanje odgovornosti do javnih sredstev. Mestni svet je že sprejel sklep, da se zaradi izraženih dvomov opravi revizija poslovanja zavoda. Rezultatov te revizije še nimamo, zato se zdi nenavadno, da hkrati odločamo o novih organizacijskih strukturah in novih finančnih obveznosti, še preden smo prejeli celovito oceno dosedanjega poslovanja. Zato menim, da bi morali danes predvsem dobiti jasen odgovor na vprašanje, ali je za ureditev dediščine EPK res potreben tako obsežen poseg v ustanovitveni akt Kulturnega doma ali bi bilo mogoče isti cilj doseči z bistveno bolj omejenimi in preglednimi spremembami. Hvala. 

Samo Turel, župan:
Hvala lepa. Svetnica Elena Zavadlav Ušaj se je prijavila k razpravi. 

Elena Zavadlav Ušaj, svetnica:
Hvala za besedo. Že svetnik Oton je pred mano izpostavil nekaj stvari, glede katerih imam tudi sama pomisleke. Na srečanju, ki bi ga morali imeti in ga žal nismo, ampak na predhodnem srečanju smo se pogovarjali o tem, da se strinjamo z notranjimi oddelki, ampak kaj dosti spremembe od takrat do zdaj ni. Vprašala bom, zakaj pri 20 zaposlenih ali nekaj takega je bilo rečeno, da jih bo zaposlenih, čeprav že to je meni prevelika številka glede na to kaj se bo dejansko pridobilo s pripojitvijo oziroma s prenosom dediščine EPK. Zanima me, zakaj so trije oddelki pri 20 zaposlenih, to pomeni trije oddelki, trije vodje oddelkov plus namestnik direktorja. Ne vem ali govorimo o podjetju oziroma zavodu, ki ima zaposlenih približno 70 ljudi, gledališče ima zaposleno 75, tam nekje se vrti številka 75 in imajo tri oddelke, mi bomo imeli pa tri oddelke pri 20 zaposlenih, saj to si bodo sami sebi vodje, tako da res razmetavamo z denarjem, kajti vemo, da potem to pomeni tudi finančne učinke zadaj. dolgoročni učinki EPK sta en del infrastruktura, en del je programski del. Če gremo gledati v obrazložitev, pri dolgoročnih učinkih EPK imamo napisano, da bodo skrbeli tudi za trajnostne učinke, razvoj veljavnih projektov in programov EPK. To lahko dela že programski oddelek, to ni potrebe, da je posebej učinki EPK glede na to, da je bil EPK enkraten projekt in ne more potem zavod imeti en oddelek še naprej do leta 2030 ali do kdaj? To je res nesmiselno, da se dela dva programska oddelka, kar je pa infrastrukturnega dela, bo pa verjetno dovolj dobro usposobljen tudi splošni del in ne rabi posebej še visoko usposobljene kadre znotraj, ker sem prepričana, da bo sistemizacija taka, da bo oddelek, kjer bodo dolgoročni učinki EPK, zagotovo višje sistemiziran kot programski oddelek, ki je že zdaj v Kulturnem domu. Hkrati pa se mi postavlja vprašanje, zakaj pri zavodu z 20 zaposlenimi potrebujemo namestnika direktorja. Sama menim, da ga ne potrebujemo. Potrebujemo samo učinkovitega direktorja, ki bo imel znanje in sposobnosti, da bo zavod lahko vodil. 20 ljudi bo že zmogel en direktor voditi, verjetno, ne da bomo imeli še namestnika, spet visoko uvrščenega. Moti me tudi sestava sveta zavoda. V njej so predvideni trije predstavniki ustanovitelja, enega predstavnika delavcev zavoda, kar se mi zdi ustrezno. Potem pa imamo enega predstavnika uporabnikov oziroma zainteresirane javnosti, pri čemer je kot obrazložitev pod to točko navedeno, da ga imenuje župan na predlog dialoške skupine Mestne občine Nova Gorica v kulturi. Dialoška skupina ni nobena pravno organizacijska oblika, kar pomeni, da naslednji župan, lahko boste vi, lahko bo katerikoli drugi, ampak, če bo kdo drug, ni nujno, da bo dialoško skupino imel. Kdo bo potem predlagal, če dialoške skupine ne bo. Dialoška skupina ni entiteta, ki obstaja v pravnem prometu, tako da to absolutno ne more biti noter, da bo dialoška skupina. Kvečjemu bi sodil javni sklad za kulturne dejavnosti, ki je javna institucija, lahko potem predlaga enega izmed predstavnikov, tako da se tudi za to ne strinjam. Še kot zadnje bi izpostavila še vprašanje, povezano s tem, kar bomo obravnavali v nadaljevanju. Imamo že sprejet odlok, konec leta se zavod GO! 2025 zapira in zavod Kulturni dom, vse svetniške skupine oziroma predstavniki, ki smo sedeli za mizo, smo se strinjali, da se prenese dediščina na Kulturni dom, kar pomeni, da ne vidim potrebe, zakaj en zavod podaljšujemo in bo vse skupaj začelo delovati od 1. 7. 2027 dalje. Konec leta se zapre GO! 2025, Kulturni dom z ustreznimi posegi prevzame tisti del, ki sodi na Kulturni dom, kar po mojem mnenju ni Super 8, saj gre v tem primeru zgolj za podjemno oziroma najemno pogodbo. Poleg tega se, kot je že predhodno izpostavil Oton, dejansko še nismo pogovorili o tem, kaj naj bi se konkretno preneslo pod Kulturni dom. Menim, da je treba najprej jasno opredeliti vsebino in obseg prenosa ter šele nato določiti, kaj dejansko sodi v okvir Kulturnega doma. Na kulturni dom se prenese prostore, kar je gospodarno in bi morali v taki luči tudi razmišljati. Objekte, ki jih lahko Kulturni dom napolni z vsebinami s področja kulture, za vse ostalo je treba skrbeti na Mestni občini Nova Gorica oziroma na kateremkoli drugem zavodu. Toliko z moje strani, hvala.

Samo Turel, župan:
Hvala lepa. Se bom kar jaz odzval, saj je bil en del za moj okus malo preveč demagoški. Prosim, če v predlogu odloka najdete kje piše, da ima javni zavod Kulturni dom pomočnika direktorja in kje piše, da ima javni zavod Kulturni dom vodje oddelkov. Tega v tem odloku ni. Javni zavod nima niti namestnika oziroma pomočnika direktorja o katerem ste večkrat govorili. Jaz res predlagam, da pred razpravo preberete tudi besedilo odlokov, ki so pripravljeni in da ne govorimo potem na pamet. Prav tako odlok ne predvideva nikakršnih vodij oddelkov. Naj povem, da je predlog za ustanovitev splošnega oddelka podal sam v.d. direktorja Kulturnega doma in smo temu sledili. Kar se tiče finančnih posledic, ki so bile tudi že v razpravi svetnika Mozetiča izpostavljene, dvakrat smo poskusili na tem mestnem svetu obravnavati spremembe statuta in spremembe poslovnika. Spremembe statuta tudi v tistem delu, kjer gre za sprejemanje dvoletnih proračunov, kot vsi vemo, je trenutno omejitev v letošnjem letu, ker je volilno leto, proračuna za naslednje leto pač ne moremo sprejeti. Koliko sredstev bo namenjenih za delovanje za kulturo, bo odvisno, in to je bilo do slej enako v vseh javnih zavodih s področja kulture in bilo bo tudi v bodoče, od letnega programa dela, ki ga pripravi direktor, on je edini pristojen ali direktorica, od finančnega načrta in seveda od višine zagotovljenih sredstev v proračunu Mestne občine Nova Gorica, o katerih odloča mestni svet. Tako je vedno bilo in tako bo tudi v bodoče. Osebno ta predlog, ponavljam, ni moj. Ta predlog je bil oblikovan kot večinsko mnenje, večinsko stališče vodij svetniških skupin na kar nekaj sestankih, eden je žal zaradi javne razprave, ki je tu potekala prav o zapuščini EPK in na katero ste bili vsi svetniki vabljeni, odpadel, ker se je ta zavlekla in tu se svetnikoma Otonu Mozetiču in Eleni Zavadlav Ušaj, ki sta čakala na sejo vodij svetniških skupin, opravičujem, kar sem tudi že naredil. Sledila je še ena seja vodij svetniških skupin, kjer smo ponovno obravnavali ta predlog in predlog podaljšanja delovanja javnega zavoda GO! 2025. Tam je bilo tudi pojasnjeno tisto, kar je lahko zdaj znano, kakšni so stroški za upravljanje objektov. V tem odloku tudi nikjer ni napisano, katere objekte dobi v upravljanje niti javni zavod GO!2025 niti kateri drug javni zavod. Tam je bilo pojasnjeno kakšni so trenutno znani stroški. Stroški upravljanja in obratovanja objektov so nekaj pod 400.000 EUR in bilo je tudi vprašanje, koliko kadra je potrebnega za upravljanje teh objektov. Trenutno med pet in šest,  mogoče bo s pridružitvijo h kateremu drugemu javnemu zavodu lahko porabljen kakšen notranji »resource« in bo teh stroškov manj. Še enkrat pa ponavljam to, kar smo danes tu dvakrat slišali, odlok ne predvideva pomočnika direktorja in odlok ne predvideva vodij oddelkov, tako da so alarmizmi odveč. Besedo ima svetnik Gabrijel Fišer. 

Gabrijel Fišer, svetnik:
Pozdravljeni, svetnice in svetniki. Hvala za besedo. V tretjem poskusu imamo pred seboj predlog rešitve problema dediščine Evropske prestolnice kulture. Ta tematika je še vedno vroča, z naslovnic še vedno ne izgine in vedno, ko pride nov predlog se zmeraj najde nekdo, ki bi želel en še bolj drugi predlog, in zdaj tečemo tukaj že tretji krog. Najprej nismo bili zadovoljni s podaljšanjem obstoja zavoda, potem nismo želeli pripojitve Kulturnega doma zavodu GO! 2025, kar je za moje pojme razumljivo in še vedno mislim, da je bilo prav, da s tem nismo bili zadovoljni. Zdaj razpravljamo o tretjem predlogu, pripojitvi zavoda EPK Kulturnemu domu in tudi s tem nekateri niso zadovoljni. Pardon, samo medklic, razpravljam v imenu svetniške.

Samo Turel, župan:
Se opravičujem, samo da bomo pravno eksaktni, ne gre za nikakršno pripojitev. Omenili ste, da odločamo o pripojitvi. Ne gre za pripojitev.

Gabrijel Fišer, svetnik:
Pardon. Zdaj razpravljamo o spremembi odloka o ustanovitvi Kulturnega doma in v tem kontekstu se sprašujem, kaj hočemo. Ali nam je v interesu spraviti dediščino EPK pod streho ali se mogoče prepiramo samo zaradi nekih parcialnih interesov, ki bodo na koncu osiromašili in opustošili to kar smo že ustvarili. A ni morda čas, da sprejmemo en kompromis, podpremo predlagano rešitev, spravimo zadevo z naslovnic in se potem hladnih glav posvetimo temu, kako minulo prestolnico čim bolje unovčiti. Kljub napakam je EPK postavil somestje na evropski zemljevid in je zdaj morda čas, da pri tem stopimo skupaj. Z rešitvijo verjetno nihče ni povsem zadovoljen, tudi mi ne in tudi jaz ne bom tukaj rekel, da je odlok popoln ali brez napak, mislim pa, da predstavlja dovolj dober temelj, da na njem lahko gradimo naprej. Lahko bi bilo bistveno slabše in gotovo je slabše ohraniti status quo in medsebojno obračunavati in na tem obračunavanju v kontekstu razgretega ozračja graditi politični kapital. Vseeno bi v razpravi želel izpostaviti in vprašati naslednje. Zakaj stalno govorimo le o dolgoročnih učinkih EPK, mogoče bi bilo boljše to nekako razširiti in govoriti o razvoju kulture nasploh in na tem območju in vključevanju akterjev in deležnikov v ta proces. Omejevanje zgolj na dolgoročne učinke EPK lahko pomeni tudi ožanje tega spektra na samo en del kulturnega razvoja, hkrati pa so dolgoročni učinki EPK tudi zunaj kulture, zunaj javne službe, ki bi jo moral izvajati javni zavod v kulturi. In res je, da naloga Kulturnega doma ne more biti sodelovanje na turističnih sejmih, promociji pop kulture, ipd. zato imamo v MONG druge inštitucije in organizacije, na primer Zavod za turizem. Seveda pa lahko Kulturni dom pomaga sodelovati na umetniških mednarodnih dogodkih, to pa moramo dodatno definirati. Prosil bi tudi za natančno pojasnilo, katere nepremičnine se daje v upravljanje javnemu zavodu Kulturni dom, ker vsaj jaz iz obrazložitve tega nisem znal natančno razbrati, kaj bo s stavbo Epic, kaj bo z Xcentrom in če smo se že odločili v volilnem letu sprejemati tako pomembno odločitev, pričakujem, da bodo v nadaljnjem naslednjem koraku po volitvah vsi, ki so doslej vlekli vsak na svojo stran, stopili skupaj, naredili argumentirano razpravo in po potrebi z nekim konsenzom tudi korigirali odlok tam, kjer je to potrebno. Opozoril bi tudi na to, kar že mnogi opozarjajo, da je treba biti pozoren na to, da se sredstva za dejavnosti Kulturnega doma ne bodo krčila oziroma prelivala na račun sredstev, ki jih bodo pokrivale dejavnosti dediščine EPK. To je potrebno zelo dobro definirati, sicer tvegamo siromašenje dejavnosti in tudi poslanstva Kulturnega doma. Na koncu bom malo piker, kot se spodobi. V tem mesecu smo dobili v nabiralnike zgibanke o Goriškem poletju. O minulem EPK ni bilo nič. Pravzaprav skoraj kot da ga ne bi bilo in predstavljeni so dogodki samo na tej strani meje, o drugi polovici ni bilo nobene besede ne zapisa. Mar nismo uspeli niti poenotiti platforme za dogodke v somestju in smo še vedno na tem, da smo tisti, ki nas ponudba zanima, primorani v neko brkljanje po dogodkih na več platformah. Na tem primeru vidimo, da nas dela na dediščini in v rahljanju nevidnih barier čaka še kar precej. V Goriški praviloma glasujemo po vesti in tudi tokrat bo tako. Vsekakor bom osebno ta odlok podprl, ker verjamem v čezmejnost in tudi v povezovanje obeh mest do končne točke in je skrb za dolgoročne učinke EPK po mojem mnenju eno od orodij za dosego tega cilja in hkrati sem prepričan, da je tudi za to, da dosežemo ta cilj, čas, da smo konstruktivni in da retoriko umirimo. Mnenja sem, da nas pri tem čaka še zelo veliko dela, da pa to ni odvisno le od nas, ampak v veliki meri tudi od sodelovanja z občino Gorica. Napovedujem, da bomo na tem področju dejavni in tudi zelo kritični, ampak vse s ciljem, da bodo dolgoročni učinki vidni in merljivi, predvsem pa takšni, da jih bo občutil sleherni prebivalec somestja, ne zgolj izbranci. Hvala.

Samo Turel, župan:
Hvala lepa. Svetnica Erika Podgornik Rijavec.

Erika Podgornik Rijavec, svetnica:
Hvala za besedo. Pred nami je predlog novega odloka o ustanovitvi javnega zavoda Kulturni dom Nova Gorica. Želim povedati, da se popolnoma strinjam, da moramo vprašanje te kulturne dediščine in dolgoročnih učinkov Evropske prestolnice kulture rešiti mi, trenutni sestav mestnega sveta. To je naša odgovornost, težav ne smemo neodgovorno prelagati na prihodnje vodstvo občine. Prav tako trdno verjamem, da bi moral Kulturni dom to razrešitev dejavnosti vzeti kot izjemno priložnost za razvoj in čezmejno povezovanje, vendar pa se bom pri današnjem glasovanju vzdržala. Kot se pogosto izkaže, se namreč glavni izziv skriva v podrobnostih, natančneje v organizacijskih in časovni strukturi tega predloga, ki je po mojem mnenju napačno nastavljen. Prvič, gradivo predvideva ustanovitev povsem novega oddelka za dolgoročne učinke EPK in z njimi kar sedem novih zaposlitev. Ne vidim nikakršnega smisla v ustanavljanju novega oddelka in tako obsežnemu kadrovskemu napihovanju. Zakaj bi ustvarjali nove birokratske strukture, če pa lahko sorodne vsebine enostavno in učinkovito porazdelimo med že obstoječe službe znotraj zavoda. S tem bi privarčevali občinski denar in optimizirali delo, zato predlagam racionalizacijo. Ne odpirajmo novega oddelka za nujne operativne naloge, pa za začetek zaposlimo le 2–3 strokovne delavce, ki se bodo priključili obstoječim službam. Šele kasneje, če in ko se bo v praksi pokazalo, da je obseg dela res prevelik, lahko razmišljamo o dodatnih močeh. Drugič, poglejmo časovni načrt, v predhodnih določbah 27. člena je zapisano, da bo ta prenovljena javna služba začela delovati šele sredi leta 2027. Tudi v tem ne vidim nobenega smisla. Leto EPK je v teku, mi pa bomo učinke reševali šele leta 2027. Nastaja organizacijska luknja, projekti in kadri pa nam bodo ušli. To delo moramo začeti izvajati čim prej, lahko že septembra. Če povzamemo, predlog predvideva, da bomo ustanovili nov oddelek, potrdili sedem zaposlitev, delati pa začeli šele leta 2027. To je nelogično. Moja rešitev je obratna. Začnimo takoj septembra letos, delo porazdelimo med obstoječe službe in zaposlimo le 2–3 strokovnjake. Za konec pa še misel. Najlažje je stati ob strani, kritizirati vsak premik, se spotikati ob vsako vejico, hkrati pa ne ponuditi niti ene same oprijemljive rešitve. Namesto da bi bili ponosni na pridobitve, ki jih našemu mestu prinaša zapuščina EPK, in razvojne potenciale naših zavodov. Z destruktivno kritiko ustvarjamo celo probleme in meglo tam, kjer bi morali iskati konsenz. Ker pa predlogi v prvi obravnavi še ne odražajo te organizacijske in finančne modrosti, se bom danes vzdržala in pričakujem, da bodo do druge obravnave te pripombe uspešno rešene. Hvala. 

Samo Turel, župan:
Hvala lepa. Tu se moram žal spet odzvati. Kje v odloku piše karkoli o sedmih zaposlenih? Kadrovskih struktur, sistemizacij, kadrovskih načrtov, števila zaposlenih v tem odloku ne boste našli in če je res tako, da si želimo, da bi začeli že septembra, potem moramo ta odlok sprejeti zdaj. 

          Erika Podgornik Rijavec, svetnica:
Ja seveda, mislim, če se to lahko uredi.

Samo Turel, župan:
Hkrati pa imamo ustanovljen še en javni zavod, ki ima tudi še zaposlene, njihove zaposlitve bodo sicer do konca leta prenehale, vendar še obratuje do konca letošnjega leta. Svetnik Andrej Pelicon ima besedo.

Andrej Pelicon, svetnik:
Hvala za besedo. Najprej predlagam, da se Marinka usede, ker vse to se ne nanaša na njo. Resno predlagam. Naj že v štartu povem, da bom ta kompromis sprejel, ker to je minimum od minimuma, kar lahko sprejmemo, bi se pa par stvari vseeno dotaknil. Nimam nič napisano, ker mi nobeden ni sufliral. Oddelek za dolgoročne učinke EPK bi moral ali bo moral interaktivno sodelovati z drugimi zavodi, to si tudi kolega Fišer nekaj o tem omenjal, kultura je kultura, turizem je turizem. Na primer z Zavodom za šport, to zadevo je treba tržiti, treba je izdelati zgodbe, napisati zgodbe in privabljati ljudi, obiskovalce od blizu in daleč in to ne smemo razumeti kot zapravljanje denarja, ampak kot investicijo v več panog, v gostinstvo, v turizem, v malo obrt, v karkoli. Tako da to, če ljudje, mi svetniki ali kdorkoli razume kot zapravljanje denarja, je to zgrešeno za moje pojme. Ne smemo tega, moramo se dvigniti na nek nivo in začeti uporabljati prostore, kulturo, izkušnje, dogodke za nekaj več. Imam še eno stvar, meni je samo žal, ker v imenu ne bo EPK ali GO! 2025, ampak v redu. Še nekaj bi rekel, kar se mi zdi zelo pomembno. Za uspeh je odvisna sposobnost, volja, interaktivnost zaposlenih v Kulturnem domu in na prvem mestu direktorja oziroma direktorice, to je eden od pogojev. Vemo, da niso najbolj navdušeni, kako jih bomo do tega pripravili, kaj se bo na tem področju zgodilo, je pa na nas ali na direktorju. Hvala.

Samo Turel, župan:
Hvala lepa. Mislim, da je bil še nekdo prijavljen k razpravi, svetnica Elena Zavadlav Ušaj.

Elena Zavadlav Ušaj, svetnica:
Hvala, bom v imenu svetniške skupine, da ne bo izpadlo, kot da mi ne želimo, da bi se ta odlok sprejel. Daleč od tega in to smo povedali tudi na prvem sestanku. Moram pa vseeno obrazložiti par stvari, da bo jasno. Kakor ste župan rekli, da je bil še enkrat sklican sestanek vodij svetniških, bi za javnost vseeno rada povedala, da smo vabilo dobili s strani gospe Marinke Saksida ob 19.45, 3. junija, sestanek pa je bil sklican za 4. junij, ob 16. uri. Menim, da ima večina ljudi že vnaprej načrtovane obveznosti, zato se je v tako kratkem času zelo težko organizirati in udeležiti sestanka, čeprav smo imeli željo in voljo sodelovati. To smo pokazali že na prvem sestanku, na katerega sva s kolegom Otonom prišla in nato eno uro čakala. Opravičilo sprejmem, vendar menim, da bi bilo korektno, če bi nas v takšnem primeru nekdo obvestil, da sestanka ne bo oziroma je odpovedan. Bistvo kar sem želela povedati je, da se bomo Demokrati vzdržali, ampak ne zaradi tega, ker bi nasprotovali temu ampak zato ker si želimo, da bi se do drugega branja popravilo predvsem to, kar sem že prej povedala glede oddelkov. Mislim, seveda, to bi se spet morali usesti s svetniškimi skupinami, da je čisto dovolj programski oddelek in splošni oddelek, ker bolj kot stvari drobimo, težje je organizirati. V tako majhnem kolektivu je boljše, da je programski oddelek povezan med sabo in usklajuje celoten program in splošni oddelek skrbi za vse ostale stvari in mislim da bo to imelo največ učinkov in najboljše kar se da lahko speljati tudi glede dediščine EPK. Hkrati se pa strinjam s tem, kar je povedala tudi pred mano razpravljavka gospa Erika, da je res nesmiselno vleči do junija, jaz sem istega mnenja, da se da to speljati, kljub temu, da so zaposleni do konca leta, če imamo voljo, da se ne more zdaj na tej seji narediti tudi drugo branje, ampak še vedno vemo, kaj se lahko naredi, da se pred poletjem odlok sprejme in se gre potem v zaprtje zavoda GO! 2025, kot je po obstoječem odloku, in se potem prenese zaposlene, kolikor se jih rabi na Kulturni dom. Mislim, da če imamo voljo to lahko naredimo do konca leta. Hvala.

Samo Turel, župan:
Hvala lepa. Naj samo še to pojasnim. Takrat je na sestanek vodij svetniških skupin, direktor občinske uprave in to bo lahko svetnik Mozetič potrdil, prišel povedat, da bomo začeli kasneje, ker se je razprava tukaj zavlekla. Prav v zvezi z vašim zadnjim delom razprave, žal ne gre za prenos zaposlenih, nihče od zaposlenih se nikamor ne prenaša, vse te postopke bo potrebno izpeljati na novo. Jaz bi glede na to, da ugotavljam, da imamo vsi željo, da se ta vprašanja na ustrezen način pospravijo ali pa uredijo, opozoril še na eno dejstvo. V Kulturnem domu imamo trenutno vršilca dolžnosti in bo potrebno izbrati tudi novo vodstvo. Jaz na nek način štejem, da je korektno in pošteno, pred razpisom, iskanjem novega direktorja, da novi direktor, novi kandidat ve kam prihaja, da je odlok in temeljni akt samega javnega zavoda na ta način podprt, sprejet in da je jasno kam direktor prihaja. Če se danes ne bomo odločili oziroma če bomo s tem odlokom šli v naslednje branje na septembrsko sejo, pomeni, da do takrat razpis pod takimi pogoji, da bi direktor vedel kam prihaja in kakšna je organizacijska struktura, ne bomo še imeli. Tomaž Horvat, svetnik, ima še razpravo, potem bom še Marinki dal besedo za še morebiti kakšen odgovor. 

Tomaž Horvat, svetnik:
Hvala lepa, župan, za besedo. Seveda je bilo že veliko tega povedanega in tudi veliko črnila je bilo že prelitega v medijih in na družbenih omrežjih. Po eni strani razumem malo straha zaposlenih v Kulturnem domu, vendar mislim, da vsaka sprememba ni slaba sprememba, mogoče je to sprememba, ki bo prinesla tudi pri obstoječih zaposlenih, ki bodo videli neke nove izzive v delovanju Kulturnega doma in pri tej zadevi moramo biti ambiciozni, kajti Kulturni dom se bo s tem obogatil z nekim programom, ki je čezmejni program, ki ima zelo lepo vidljivost oziroma je cenjen tudi v Evropi in kot čezmejne občine, ki mnogo projektov peljemo tudi preko EZTS, imamo to možnost sodelovanja in smo lahko vzorčni primer na vseh teh področjih, še najbolj pa na kulturnem področju, kajti biti Evropska prestolnica kulture, čeprav eni to zanikajo, ni mala stvar in mislim, da smo se tukaj vsi deležniki v tem času zelo dobro izkazali. Mogoče je kaj za pogledati organizacijsko, ampak kot sem razumel, kadrovskega načrta in sama kadrovska struktura še ni določena, o tem bodo verjetno še potekala pogajanja oziroma razprave, kako se bo zadeve spravilo tudi na papir in tudi sam organigram se bo še dopolnil in mogoče prinesel rezultate, ki jih pričakujejo tako zainteresirana javnost kot tudi tisti, ki bodo vstopili v ta nov javni zavod. Zelo pomembno je, in tudi danes je bilo že povedano, da moramo prevzeti to odgovornost, da projekt z našim mandatom tudi nekje zaključimo, kajti tako je bilo mišljeno že v samem začetku, ko smo vstopili v zgodbo Evropske prestolnice kulture in mislim, da je ta odgovornost na nas in o tej odgovornosti tudi danes razpravljamo. Ne vidim razloga, da v prvem branju tega ne bi potrdili in verjamem, da z dobro komunikacijo in z medsebojnim spoštovanjem, lahko ta odlok tudi nadgradimo oziroma pripravimo še druge podzakonske akte, ki bodo vsebovali vse te elemente, ki se pričakujejo, da bo potem Kulturni dom kot javni zavod deloval predvsem v interesu občank in občanov ter širše Goriške čezmejne regije. Ne vidim razloga, da tega odloka ne bi podprli. Hvala.

Samo Turel, župan:
Hvala lepa. V zaključku še Marinka, če so še kakšni odgovori pripravljeni ali če je še kaj takega, kar se da pojasniti. 

Poročevalka mag. Marinka Saksida, vodja Oddelka za družbene dejavnosti:
Mislim, da ste, župan, v glavnem na vse odgovorili. Morda eno konkretno vprašanje glede premoženja, ki ga ohranja v upravljanju Kulturni dom. V odloku je navedeno, da Kulturni dom upravlja z objektom Kulturni dom, kot že do sedaj, ostalo premoženje pa se preda v skladu z veljavno zakonodajo zavodom na podlagi sklepa župana oziroma s pogodbo o upravljanju. Ostala vprašanja bomo navedli v gradivu za drugo obravnavo. 

Samo Turel, župan:
Hvala lepa. Pred prehodom na glasovanje prekinjam sejo za 10 minut in vodje svetniških skupin vabim v poslansko pisarno na pogovor. Hvala.

SEJA JE BILA PREKINJENA.

Samo Turel, župan:
Spoštovane svetnice in svetniki, nadaljujemo. Predlagam, da z uporabo glasovalnih naprav preverimo prisotnost in sklepčnost. Ugotavljam, da je prisotnih 30 svetnic oziroma svetnikov. Nadaljujemo s 13. točko. Razpravo smo zaključili. Prehajamo na glasovanje.


SKLEP

Sprejme se Odlok o ustanovitvi javnega zavoda Kulturni dom Nova Gorica v prvi obravnavi.

Glasovanje teče. Od 30 svetnikov jih je 25 glasovalo za, proti so glasovali 4 svetniki.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Petra Kokoravec, Erika Lojk, Mišel Mitrović, Boža Mozetič, Damjana Pavlica, Andrej Pelicon, Alan Pertovt, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Sandi Vrabec, Marjan Zahar, Ana Zavrtanik Ugrin, Lara Žnidarčič.
PROTI so glasovali: Matija Kogoj, Oton Mozetič, Stjepan Pavusa, Elena Zavadlav Ušaj.

Sklep je bil sprejet.

Prehajamo na 14. točko dnevnega reda.

Ad 14
Predlog Odloka o ustanovitvi javnega zavoda Goriška knjižnica Franceta Bevka Nova Gorica (prva obravnava)

Samo Turel, župan:
Gradivo ste prejeli. Danes ste prejeli še popravke gradiva, in sicer gre zgolj za redakcijske oziroma pravopisne popravke, obravnavamo popravljeno gradivo. Tudi za to točko je poročevalka Marinka Saksida, vodja Oddelka za družbene dejavnosti, ki jo prosim za kratko obrazložitev.

Poročevalka mag. Marinka Saksida, vodja Oddelka za družbene dejavnosti:
Pozdravljeni ponovno. Tudi pri tem aktu gre za uskladitev z veljavno zakonodajo oziroma spremembami ZUJIK-a, finančne zakonodaje, ker tudi ta odlok dlje časa ni bil posodobljen, smo pripravili nov odlok. Odlok je usklajen z ostalimi občinami ustanoviteljicami, v tem primeru gre namreč za soustanoviteljstvo. Kar je tukaj novega je, da vzpostavljamo tako kot pri nekaterih drugih javnih zavodih svet ustanoviteljev oziroma bolj znan kot kolegij županov. Hvala.

Samo Turel, župan:	
Hvala lepa. 
Gradivo je bilo dodeljeno v obravnavo Odboru kulturo, za kulturo, šolstvo in šport. Besedo zato dajem predsedniku odbora, svetniku Alanu Pertovtu. 

Alan Pertovt, predsednik Odbora za kulturo, šolstvo in šport:
Hvala za besedo. Odbor za kulturo, šolstvo in šport na predlog odloka nima pripomb, mestnemu svetu predlaga, da jo sprejme. Hvala.

Samo Turel, župan:
Ugotavljam, da prijavljenih k razpravi ni in zato prehajamo na glasovanje, in sicer predlagam, da sprejmemo naslednji

SKLEP

Sprejme se Odlok o ustanovitvi javnega zavoda Goriška knjižnica Franceta Bevka Nova Gorica v prvi obravnavi.

Glasovanje teče. Od 28 svetnikov jih je 27 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Damjana Pavlica, Stjepan
Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Ana Zavrtanik Ugrin, Lara Žnidarčič.

Sklep je bil sprejet.

Samo Turel, župan:
Glede na to, da ni bilo vsebinske razprave, predlagam prehod na drugo obravnavo.

Glasovanje teče. Od 28 svetnikov jih je 27 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Damjana Pavlica, Stjepan
Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Ana Zavrtanik Ugrin, Lara Žnidarčič.

Sklep o prekvalifikaciji v drugo obravnavo je bil sprejet.

Samo Turel, župan:
Odpiram razpravo v drugi obravnavi in dajem možnost vložitev amandmajev. Ugotavljam, da razprave in amandmajev ni, zato predlagam, da sprejmemo naslednji
SKLEP

Sprejme se Odlok o ustanovitvi javnega zavoda Goriška knjižnica Franceta Bevka Nova Gorica, v predloženem besedilu.

Glasovanje teče. Od 28 svetnikov jih je 27 glasovalo za.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Damjana Pavlica, Stjepan
Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Ana Zavrtanik Ugrin, Lara Žnidarčič.

Odlok je bil sprejet.

Prehajam na 15. točko dnevnega reda.

Ad 15
Predlog Odloka o spremembah in dopolnitvah Odloka o ustanovitvi javnega zavoda GO! 2025 – Evropska prestolnica kulture, Nova Gorica (prva obravnava)

Samo Turel, župan:
Gradivo ste prejeli. Za to točko je poročevalka ponovno Marinka Saksida, vodja Oddelka za družbene dejavnosti, ki jo prosim za obrazložitev.

Poročevalka mag. Marinka Saksida, vodja Oddelka za družbene dejavnosti:
V tem primeru gre za spremembe in dopolnitve odloka, ker je osnovni odlok iz leta 2021, zgodile so se še določene nadaljnje spremembe. Tudi v tem primeru gre za uskladitev z ZUJIK in ostalo zakonodajo. Bistvena sprememba tega predloga odloka je, da se z njim podaljšuje delovanje javnega zavoda GO! 2025 do 30. junij 2027. Hvala.

Samo Turel, župan:
Hvala lepa. Gradivo je bilo dodeljeno v obravnavo Odboru za kulturo, šolstvo in šport. Besedo dajem predsedniku odbora, svetniku Alanu Pertovtu. 

Alan Pertovt, predsednik Odbora za kulturo, šolstvo in šport:
Hvala za besedo. Odbor za kulturo, šolstvo in šport na predlog odloka nima pripomb, mestnemu svetu predlaga, da ga sprejme. Hvala.

Samo Turel, župan:
Hvala lepa. Odpiram razpravo. Svetnik Oton Mozetič ima besedo.

Oton Mozetič, svetnik:
Hvala za besedo. Zavod je bil ustanovljen za izvedbo EPK in v strateškem načrtu je bilo predvideno njegovo delovanje do konca leta 2026, kar pomeni, da je bilo že ob pripravi načrta znano, da bo zaključeno delo leta 2026. Postavlja se preprosto vprašanje, zakaj. Kaj se je v zadnjih mesecih spremenilo, da zdaj ugotavljamo, da potrebujemo dodatnih šest mesecev, ko smo prej obravnavali odlok o Kulturnem domu, v katerem je predvidena vzpostavitev posebnega oddelka za dediščino EPK. Če menimo, da bo ta rešitev ustrezna, potem bi moral prav ta zavod biti pripravljen prevzeti naloge do začetka naslednjega leta. Če pa še ne vemo kdo bo dejanski nosilec dediščine, slučajno ali nalašč, potem po mojem mnenju ne moremo ta trenutek sklepati o obstoju oziroma o podaljšanju obstoja sedanjega zavoda. Hvala. To je vse.

Samo Turel, župan:
Hvala lepa. Besedo dajem svetnici Eleni Zavadlav Ušaj. 

Elena Zavadlav Ušaj, svetnica:
Hvala za besedo. Samo povem, da bomo glasovali proti zaradi tega, ker se ne strinjamo v svetniški skupini Demokrati, da se podaljšuje pol leta delovanje zavoda, katero smo vedeli, da bo treba konec leta zapreti in je bilo čisto dovolj časa, da se vse potrebno pripravi, da se zavod zapre. Hvala.

Samo Turel, župan:
Hvala lepa. Želi še kdo razpravljati? Če ne, potem prehajamo na glasovanje, in sicer predlagam, da sprejmemo naslednji

SKLEP

Sprejme se Odlok o spremembah in dopolnitvah Odloka o ustanovitvi javnega zavoda GO! 2025 – Evropska prestolnica kulture, Nova Gorica v prvi obravnavi.

Glasovanje teče. Od 29 svetnikov jih je 21 glasovalo za, proti 5.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Petra Kokoravec, Erika Lojk, Mišel Mitrović, Andrej Pelicon, Alan Pertovt, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Ana Zavrtanik Ugrin, Lara Žnidarčič.
PROTI so glasovali: Boža Mozetič, Oton Mozetič, Stjepan Pavusa, Erika Podgornik Rijavec, Elena Zavadlav Ušaj.

Sklep je bil sprejet.

Mišel Mitrović, svetnik:
Hvala za besedo. Proceduralno predlagam, da se tudi ta točka prekvalificira v drugo obravnavo tako kot smo naredili pri prejšnjih dveh. Hvala.

Samo Turel, župan:
Glasujemo o tem, ali naj se sprejem tega odloka prekvalificira, in danes opravimo o njem tudi drugo branje.

Glasovanje teče. Od 29 svetnikov jih je 22 glasovalo za, proti 5.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Andrej Pelicon, Alan Pertovt, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Ana Zavrtanik Ugrin, Lara Žnidarčič.
PROTI so glasovali: Boža Mozetič, Oton Mozetič, Stjepan Pavusa, Erika Podgornik
Rijavec, Elena Zavadlav Ušaj.

Sklep o prekvalifikaciji v drugo obravnavo je bil sprejet.

Samo Turel, župan:
S tem odpiram razpravo odloka sprememb odloka v drugem branju in dajem možnost za vložitev morebitnih amandmajev. Svetnik Oton Mozetič.

Oton Mozetič, svetnik:
Ne bom vlagal amandmajev, ampak mislim, da ste nas z ugotovitvijo, kako ni pripomb težko izigrali, ker v pripombah v razpravah, ki so bile, so bila zagotovo izpostavljena naslednja vprašanja. Ne vemo katere naloge bodo opravljene v dodatnih šestih mesecih, zakaj je potrebno da podaljšujemo, ne vemo koliko nas bo to podaljšanje stalo in ne vemo zakaj nalog ni mogoče zaključiti do konca leta 2026. Mislim, preprosta vprašanja in če mi rečete, da so nebistvena oziroma da ne spreminjajo nič. Hvala.

Samo Turel, župan:
Želi še kdo razpravljati? Ugotavljam, da drugih prijavljenih k razpravi ni, zato prehajamo na glasovanje, in sicer predlagam, da sprejmemo naslednji

SKLEP

Sprejme se Odlok o spremembah in dopolnitvah Odloka o ustanovitvi javnega zavoda GO! 2025 – Evropska prestolnica kulture, Nova Gorica, v predloženem besedilu.

Glasovanje teče. Od 29 svetnikov jih je 22 glasovalo za, proti 5.

ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Petra Kokoravec, Erika Lojk, Mišel Mitrović, Andrej Pelicon, Alan Pertovt, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Ana Zavrtanik Ugrin, Lara Žnidarčič.
PROTI so glasovali: Boža Mozetič, Oton Mozetič, Stjepan Pavusa, Erika Podgornik
Rijavec, Elena Zavadlav Ušaj.

Odlok je bil sprejet.

Prehajam na 16. točko dnevnega reda.



Ad 16
Predlog Odloka o dopolnitvi Odloka o koncesiji za opravljanje lokalne gospodarske javne službe vzdrževanje občinskih javnih cest na območju Mestne občine Nova Gorica (druga obravnava)

Samo Turel, župan:
Gradivo ste prejeli. Za to točko je poročevalka Martina Remec Pečenko, vodja Oddelka za gospodarstvo in gospodarske javne službe, ki jo prosim za obrazložitev. 

Poročevalka Martina Remec Pečenko, vodja Oddelka za gospodarstvo in gospodarske javne službe:
Lep pozdrav. Hvala za besedo. Pri prvi obravnavi tega odloka je bilo podanih nekaj pripomb in predlogov dopolnitev. Upoštevali smo pripombo, da se v določilu določi tudi rok v katerem mora lastnik zemljišča ob cesti izvesti določene ukrepe v zvezi z vzdrževanjem vegetacije. Nismo pa upoštevali pripombe, da se doda podrobnejše kriterije v zvezi z določitvijo prostega profila oziroma preglednosti, ker to določa področna zakonodaja, Zakon o cestah in pa podzakonski akti sprejeti na podlagi tega zakona. Na mestu pa je bila pripomba, da je v obrazložitvi napačno navedeno, da ti ukrepi ne bodo imeli finančnih posledic. To sicer načeloma velja za večino primerov, ampak vseeno obstaja možnost, da v določenem primeru stroškov ne bo mogoče izterjati. Predlagamo mestnemu svetu, da s to dopolnitvijo odlok sprejme.

Samo Turel, župan:
Hvala lepa. Gradivo je bilo dodeljeno v obravnavo Odboru za gospodarstvo in Odboru za prostor. Besedo dajem najprej predsednici Odbora za gospodarstvo, svetnici Damjani Pavlica.

Damjana Pavlica, predsednica Odbora za gospodarstvo:
Hvala za besedo. Odbor za gospodarstvo na predlog odloka ni imel pripomb in mestnemu svetu predlaga, da ga sprejme.

Samo Turel, župan:
Beseda gre še predsedniku Odbora za prostor, svetniku Mihi Bitežniku.

Miha Bitežnik, predsednik Odbora za prostor:
Hvala za besedo. Tudi Odbor za prostor na predlog odloka ni imel pripomb.

Samo Turel, župan:
Hvala lepa. Odpiram razpravo v drugem branju in dajem možnost za vložitev morebitnih amandmajev. Besedo kot prvemu dajem svetniku Andreju Peliconu. 

Andrej Pelicon, svetnik:
Hvala za besedo. Pozdravljam to, da smo določili rok oziroma 30 dni, da zasebnik ukrepa na svojem področju, kjer ima kaj zaraščeno. Bi pa pozval, da občina oziroma tudi preko krajevnih skupnosti to promovira in tudi javno objavlja, da se mogoče s tem ozavešča ljudi, ker mislim, da je to zelo važna stvar. Glede šolskih poti smo ravno včeraj imeli sejo Sveta za preventivo vzgojo in smo temu posvetili kar veliko časa in debate, tako da bi res pozval, da se to udejanja in da se predvsem pozove tudi koncesionarje, Komunalo in Kolektor, da malo strožje pristopi do tega. Kar se tiče stroškov, ki bi jih morebitno imela občina na račun zasebnikov, ki ne spoštujejo tega, ki ne bodo sami obrezali svojega zelenja. Mislim, da, kakor sem rekel že na Odboru za prostor, če rešimo eno nevarno situacijo, je to zelo nizka cena. Hvala. 

Samo Turel, župan:
Želi še kdo razpravljati? Če ne, potem razpravo zaključujem. Ugotavljam, da morebitnih amandmajev nisem prejel in predlagam, da preidemo na glasovanje, da sprejmemo naslednji
SKLEP

Sprejme se Odlok o dopolnitvi Odloka o koncesiji za opravljanje lokalne gospodarske javne službe vzdrževanja občinskih javnih cest na območju Mestne občine Nova Gorica, v predloženem besedilu.

Glasovanje teče. Od 26 svetnikov jih je 26 glasovalo za.

ZA so glasovali: Miha Bitežnik, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Damjana Pavlica, Stjepan Pavusa, Andrej
Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Ana Zavrtanik Ugrin, Lara Žnidarčič.

Odlok je bil soglasno sprejet.

Prehajam na 17. točko dnevnega reda.

Ad 17
Predlog Sklepa o potrditvi linij za mestni linijski prevoz

Samo Turel, župan:
Gradivo ste prejeli. Poročevalca za to točko vidim Andreja Fona iz Oddelka za gospodarstvo in gospodarske javne službe, ki ga prosim za kratko obrazložitev. Andrej, izvoli.

Poročevalec Andrej Fon, Oddelek za gospodarstvo in gospodarske javne službe:
Dober dan, hvala za besedo. Na podlagi sprejetega Odloka o načinu izvajanja gospodarske javne službe javnega linijskega prevoza v mestnem prometu in o koncesiji te javne službe v Mestni občini Nova Gorica in občini Šempeter - Vrtojba se je vzpostavila nova ureditev izvajanja mestnega linijskega prevoza, zaradi tega je potrebno na podlagi 8. člena zakona sprejeti sklep o potrditvi linij. Z gradivom ste prejeli predvidene linije. Linije so številčno in dolžinsko ostale iste, na podlagi veljavne koncesijske pogodbe in Sklepa o spremembah linij in voznih redov mestnega prometa, ki pa je bila zadnja sprememba, sprejeta 18. 12. 2025. Mestnemu svetu Mestne občine Nova Gorica predlagamo, da predložen sklep obravnava in tudi sprejme.

Samo Turel, župan:
Hvala lepa. Gradivo je bilo dodeljeno v obravnavo Odboru za gospodarstvo in Odboru za prostor. Besedo dajem najprej predsednici Odbora za gospodarstvo, svetnici Damjani Pavlica.

Damjana Pavlica, predsednica Odbora za gospodarstvo:
Hvala za besedo. Odbor za gospodarstvo na predlagani sklep nima pripomb in predlaga mestnemu svetu, da ga sprejme.

Samo Turel, župan:
Hvala lepa, pa še predsednik Odbora za prostor, svetnik Miha Bitežnik. 

Miha Bitežnik, predsednik Odbora za prostor:
Hvala za besedo. Odbor za prostor na predlog sklepa nima pripomb in mestnemu svetu predlaga, da ga sprejme.

Samo Turel, župan:
Svetnik Andrej Pelicon ima besedo. 

Andrej Pelicon, svetnik:
Hvala za besedo. Ker je moje področje, se moram oglasiti. Linija tri B in linija štiri D so malo brezpredmetne v smislu, da predvsem linija tri B, ki ima začetno postajo na železniški postaji in končno na gradu Kromberk vozi pa le dvakrat na teden. To sem tudi že povedal na Odboru za prostor, da bi lahko linija štirka oziroma trojka, ki gre iz železniške pogosteje v Loke na obračališče, enkrat na dan v smeri Lok obrnila na postajališču Grad Kromberk in obratno čez nekaj časa ena od linij, ki začne Loke, obračališče proti železniški postaji, gre mimo gradu Kromberk. Mislim, da bi privarčevali eno linijo, ampak bistvo je, da bi po približno pol leta oziroma letu dni ponovno pregledali vozne rede in jih ustrezno optimizirali. Mislim, da je to ena izmed pomembnejših nalog tudi za tistega, ki bo v naslednjem mandatu prevzel funkcijo. Treba jo je prevetriti in narediti življenjsko, predvsem pa morajo biti vozni redi taktni oziroma predvidljivi. To je bistvo učinkovitosti javnega potniškega prometa. Hvala.

Samo Turel, župan:
Hvala lepa. Želi še kdo razpravljati? Svetnik Gabrijel Fišer ima besedo.

Gabrijel Fišer, svetnik:
Hvala za besedo. Podprli bomo, kaj pa drugega. Bi pa tudi jaz pokomentiral, da mora biti splošna ideja potniškega javnega prometa atraktivna in privlačna za to, da ga bodo ljudje uporabljali. Najlažje je reči, da ga ljudje ne uporabljajo in zakaj bi se s tem trudili. Nekateri koraki naprej so bili narejeni, mislim pa, da so potrebni dodatni koraki in povedal bom kar nekaj konkretnih predlogov, ki so mi jih občani povedali. Eden je podaljšanje linije, recimo do Ozeljana, potem bolnišnica Stara Gora ni dosegljiva z javnim potniškim prometom, tam imamo tudi zaposlene, svojce, obiskovalce in tako naprej. Seveda so tukaj tudi urniki, nekatere linije so zelo redke in doseg potniškega prometa je eden ključnih elementov, ki definira, kaj pomeni dejansko mestno območje, kjer imajo ljudje center mesta, na dosegu roke, Če tega ni oziroma če tega ne vzpostavimo, potem ljudje dosegajo mesto z osebnimi vozili. Otroke je treba voziti na dejavnosti in aktivnosti v šole, itn. To je moj pogled vnaprej in upam, da počasi bo šlo tudi v to smer. Hvala.

Samo Turel, župan:
Želi še kdo razpravo? Ugotavljam, da ne, zato razpravo zaključujem in predlagam, da sprejmemo
SKLEP

Sprejme se Sklep o potrditvi linij za mestni linijski prevoz, v predloženem besedilu.

Glasovanje teče. Od 26 svetnikov jih je 24 glasovalo za.

ZA so glasovali: Miha Bitežnik, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Damjana Pavlica, Stjepan Pavusa, Alan
Pertovt, Erika Podgornik Rijavec, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Ana Zavrtanik Ugrin, Lara Žnidarčič.

Sklep je bil sprejet.

Prehajamo na 18. točko dnevnega reda.

Ad 18
Predlog Sklepa o delnem povračilu stroškov za organiziranje in financiranje volilne kampanje za lokalne volitve 2026

Samo Turel, župan:
Gradivo ste prejeli. Poročevalec za to točko dnevnega reda je Aleš Markočič, direktor občinske uprave, ki ga prosim za obrazložitev.

Poročevalec Aleš Markočič, direktor občinske uprave:
Hvala za besedo, župan. Spoštovane svetnice, spoštovani svetniki. Pred vami je predlog Sklepa o delnem povračilu stroškov volilne kampanje, lokalne, ki bo seveda, kot verjamem, vsi veste, konec leta. Predlog sklepa je vsebinsko skoraj identičen kot pred štirimi leti. Gre za določitev vrednosti povračila delnih stroškov organizatorjev volilne kampanje, kar pomeni, da za organizatorje, kateri svetniki uspejo priti v mestni svet, se dobi na vsak glas 0,33 EUR, za kandidata župana pa 0,12 EUR, s tem, da mora pridobiti kandidat vsaj 10 % vseh glasov, ki so bili oddani na volitvah. V drugem krogu pa prav tako 0,12 EUR za vsak glas. V drugem krogu sta samo dva kandidata, če drugi krog bo. Hvala.
Samo Turel, župan:
Hvala lepa. Gradivo je bilo dodeljeno v obravnavo vsem odborom. Besedo dajem predsednici Odbora za gospodarstvo, svetnici Damjani Pavlica kot prvi.

Damjana Pavlica, predsednica Odbora za gospodarstvo:
Hvala. Odbor za gospodarstvo na predlagani sklep nima pripomb in predlaga mestnemu svetu, da ga sprejme.

Samo Turel, župan:
Hvala lepa. Beseda gre predsednici Odbora za zdravstvo in socialno varstvo, svetnici Lari Žnidarčič.

Lara Žnidarčič, predsednica Odbora za socialno varstvo in zdravstvo:
Odbor za socialno varstvo in zdravstvo na predlog ni imel pripomb in mestnemu svetu predlaga, da ga sprejme.

Samo Turel, župan:
Hvala lepa. Kot naslednji ima besedo predsednik Odbora za prostor, svetnik Miha Bitežnik.

Miha Bitežnik, predsednik Odbora za prostor:
Hvala za besedo. Odbor za prostor na predlog sklepa nima pripomb.

Samo Turel, župan:
Beseda gre predsedniku Odbora za kulturo, šolstvo in šport, svetniku Alanu Petrovtu.

Alan Pertovt, predsednik Odbora za kulturo, šolstvo in šport:
Hvala za besedo. Odbor za kulturo, šolstvo in šport na predlog nima pripomb in predlaga, da ga sprejmemo.

Samo Turel, župan:
Hvala lepa in kot zadnji še predsednici Odbora za krajevne skupnosti, svetnici Tanji Vončina. 

Tanja Vončina, predsednica Odbora za krajevne skupnosti:
Hvala za besedo. Tudi Odbor za krajevne skupnosti je gradivo obravnaval, nanj nima pripomb in mestnemu svetu predlaga, da ga sprejme.

Samo Turel, župan:
Hvala lepa. Odpiram razpravo. Ugotavljam, da prijavljenih k razpravi ni, zato prehajamo na glasovanje, in sicer predlagam, da sprejmemo





SKLEP

Sprejme se Sklep o delnem povračilu stroškov za organiziranje in financiranje volilne kampanje za lokalne volitve 2026, v predloženem besedilu.

Glasovanje teče. Od 26 svetnikov jih je 25 glasovalo za.

ZA so glasovali: Miha Bitežnik, Ljubka Čargo, Gabrijel Fišer, Tanja Gregorič, Miloš Grilanc, Ana Gulič, Tomaž Horvat, Barbara Kante, Matija Kogoj, Petra Kokoravec, Erika Lojk, Mišel Mitrović, Boža Mozetič, Damjana Pavlica, Stjepan Pavusa, Andrej
Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Ana Zavrtanik Ugrin.

Sklep je bil sprejet.

Prehajam na 19. točko dnevnega reda.

Ad 19
Predlog Sklepa o dopolnitvi Načrta ravnanja z nepremičnim premoženjem 
MONG za leto 2026 - Rebalans 1, dopolnitev junij 2026

Samo Turel, župan:
Gradivo ste prejeli. Poročevalka za to točko je Tjaša Harej Pavlica, vodja Premoženjske službe. 

Poročevalka Tjaša Harej Pavlica, vodja Premoženjske službe:
Lep pozdrav in hvala za besedo. Predlagamo dopolnitev načrta v delu razpolaganja, in sicer z nepremičnino s parcelno številko 658/17, k.o. Nova Gorica, gre za nepremičnino ob sodišču, kare 2, ki bo potem tudi predmet naslednje točke in pa za nepremičnino 263/5, k.o. Nova Gorica, gre pa za nepremičnino, ki predstavlja zadrževalni bazen na območju Ščeden in se prodaja državi. Hvala.

Samo Turel, župan:
Hvala lepa. Gradivo je bilo dodeljeno v obravnavo Odboru za prostor, zato gre beseda predsedniku odbora, svetniku Mihi Bitežniku. 

Miha Bitežnik, predsednik Odbora za prostor:
Hvala za besedo. Odbor za prostor na predlog sklepa nima pripomb. Hvala.

Samo Turel, župan:
Hvala lepa. Odpiram razpravo, beseda gre svetniku Andreju Peliconu.

Andrej Pelicon, svetnik:
Hvala za besedo. Bojim se, da bo tu spet gradnja stanovanj za naložbo, tako da bom glasoval proti prodaji tega zemljišča, parcele, ker pa vem, da bo to sprejeto in boste prodali, za teh 1.500.000 EUR, bi pa predlagal še eno cenitev, ker se mi zdi po informacijah, ki jih dobivam, da je rahlo prenizka. Hvala.

Samo Turel, župan:
Hvala lepa. Svetnica Elena Zavadlav Ušaj ima besedo. 

Elena Zavadlav Ušaj, svetnica:
Hvala za besedo. Vseeno bi rada pripomnila, da se mi zdi, da se prodaja, če lahko tako rečem, elitna lokacija v središču Nove Gorice za stanovanja in mislim, da je potrebno, da gredo bolj na obrobje mesta, ne v center mesta in dajmo raje v centru mesta vzpostaviti neke institucije, kjer se bo dogajalo družbeno življenje, kjer se bodo lahko ljudje družili, ne pa da ustvarjamo še bolj spalno naselje, kar je za Novo Gorico že očitno. Mislim, da se nam ne bo zgodilo tako, kot se je z Bevkovim trgom, ko imamo v centru mesta zasebnika in ne vemo, kaj bi naredili, da bi lahko mestna občina imela tistih nekaj metrov zemlje, ker nam on kroji in diktira tempo. Isto se bo zgodilo tu, ko bo zemlja enkrat prodana, povratka več ni in občina izgubi velik del zemljišča na lokaciji, ki bi res lahko nekaj drugega naredila za vse občane. Hvala.

Samo Turel, župan:
Hvala lepa. Naj samo spomnim na omejitve prostorskega načrta na tem območju. Res je, da so na območju, kjer leži ta nepremičnina, možne tako centralne dejavnosti kot stanovanjska gradnja, je pa vzdolž celotne Kidričeve, v sosednjem kareju, vzdolž sosednje Kidričeve predviden oziroma po prostorskem načrtu centralne dejavnosti dovoljen samo javni program in ne stanovanja. Sam ocenjujem, da se bomo tudi mi, kot mestna občina, morali odločiti, kajti upam, da delite to mnenje. Stanovanj v naši občini primanjkuje, gradila se bodo na območju Majskih poljan. DSU, če kaj spremljate, jaz sem zadnjič razbral, da je v postopku javnega naročanja DSU prejel štiri ponudbe po sistemu design & build za gradnjo stanovanj na območju Majskih poljan, kjer naš OPPN predvideva do maksimalno 510 stanovanj. Ta bodo namenjena sistemu nizko najemnih stanovanj. Naj hkrati povem, da tudi naš stanovanjski sklad svojo investicijo t. i. rezidence ob Kornu racionalizira in preprojektira, da bi čim prej ponovno šel v razpis iskanja izvajalca, tam je pa gradbeno dovoljenje že izdano. Želi še kdo razpravljati? Svetnica Damjana Pavlica, replika ali razprava? Izvolite. 

Damjana Pavlica, svetnica:
Hvala. Tudi meni se zdi preuranjeno prodati to zemljišče, ki je res zlatnina ali srebrnina naše občine in je treba res premisliti tudi komu se bo prodalo. Da se ne bo prodalo nekomu, ki ne bo imel dobre bonitete, ki ne bo bil sposoben pripeljati zadevo do konca in da se bo zgodilo, da bo ostalo vse skupaj na pol in tako kot je rekel gospod Pelicon, še enkrat naj se preveri, raje dvakrat, koliko je to zemljišče vredno in mislim, da je res mogoče prehitro, da se to prodaja. Hvala. 

Samo Turel, župan:
Hvala lepa. Torej, o pogojih prodaje pri obravnavi naslednje točke dnevnega reda. Glede same cenitve pa Tjaša, morebiti še kakšno pojasnilo.
Poročevalka Tjaša Harej Pavlica, vodja Premoženjske službe:
Cenitev je izdelal sodni izvedenec Stojan Vičič, ki je ocenil tržno vrednost na 1.508.590 EUR in kar pomeni 298,20 EUR na m2.

Samo Turel, župan:
Naj še povem, da se pravzaprav občina ne more po svoji presoji odločiti, komu bo prodala. Tu smo zavezani veljavni zakonodaji, kjer je potrebno postopke izpeljati transparentno oziroma na način, da tudi občina doseže čim večje javnofinančne učinke. Kot rečeno o pogojih prodaje morebiti malo več, tu si res želim tudi vaše razprave pri obravnavi naslednje točke. Želi še kdo razpravljati o uvrstitvi, o dopolnitvi načrta ravnanja z nepremičnim premoženjem? Če ne, potem to razpravo o tej točki zaključujem in predlagam, da sprejmemo naslednji

SKLEP

Sprejme se Sklep o dopolnitvi Načrta ravnanja z nepremičnim premoženjem Mestne občine Nova Gorica za leto 2026 - Rebalans 1, dopolnitev junij 2026, v predloženem besedilu.

Glasovanje teče. Od 28 svetnikov jih je 15 glasovalo za, proti 7.

ZA so glasovali: Miha Bitežnik, Ljubka Čargo, Miloš Grilanc, Ana Gulič, Barbara Kante, Matija Kogoj, Petra Kokoravec, Erika Lojk, Mišel Mitrović, Alan Pertovt, Andrej Šušmelj, Marko Tribušon, Dragica Vidmar, Ana Zavrtanik Ugrin, Lara Žnidarčič.
PROTI so glasovali: Boža Mozetič, Oton Mozetič, Damjana Pavlica, Stjepan Pavusa, Erika Podgornik Rijavec, Marjan Zahar, Elena Zavadlav Ušaj.

Sklep je bil sprejet.

Prehajam na 20. točko dnevnega reda.

Ad 20
Predlog Sklepa o podaji soglasja k osnutku besedila prodajne pogodbe za nepremičnino s parc. št. 658/17, k.o. Nova Gorica

Samo Turel, župan:
Gradivo ste prejeli. Poročevalka je ponovno Tjaša Harej Pavlica, vodja Premoženjske službe.

Poročevalka Tjaša Harej Pavlica, vodja Premoženjske službe:
Skladno z 29. členom Zakona o stvarnem premoženju države in samoupravnih lokalnih skupnosti mora mestni svet oziroma mora organ, odgovoren za izvrševanje proračuna samoupravne lokalne skupnosti pred javno objavo izvedbe postopka ravnanja za pravne posle nad vrednostjo 500.000 EUR pridobiti predhodno pisno soglasje mestnega sveta k osnutku besedila prodajne pogodbe. Način prodaje sicer ni še znan, že prej je bila povedana ocenjena tržna vrednost, to je naša izhodiščna tržna vrednost. Možnosti prodaje imamo dve, bodisi javna dražba bodisi javno zbiranje ponudb, za eno od teh se pa še bomo odločili. Kupec, ki bo kupil nepremičnino, poleg tega, da mora plačati kupnino, mora izvesti tudi arhitekturni natečaj. V roku 18 mesecev mora pridobiti pravnomočno gradbeno dovoljenje in v nadaljnjih treh letih pridobiti še pravnomočno uporabno dovoljenje. V garancijo, da bo to naredil in preprečitev morebitnih takih preprodaj, se bo predvidela tudi prepoved obremenitve in odtujitve brez soglasja občine, kupec bo dolžan predložiti bančno garancijo v višini 10 % vrednosti kupnine ter občina si pridrži tudi predkupno pravico za te namene. Za čas 18 mesecev od sklenitve posla, smo predvideli tudi služnostno pravico uporabe samega obstoječega parkirišča, ki tam je, tako da do začetka gradnje bo parkirišče še vedno v uporabi. Hvala.

Samo Turel, župan:
Hvala lepa. Gradivo je bilo dodeljeno v obravnavo Odboru za prostor. Besedo dajem najprej predsedniku odbora, svetniku Mihi Bitežniku.

Miha Bitežnik, predsednik Odbora za prostor:
Hvala za besedo. Odbor za prostor mestnemu svetu predlaga, da predlog sprejme. Hvala.

Samo Turel, župan:
Hvala lepa. Odpiram razpravo. Svetnica Elena Zavadlav Ušaj ima besedo. 

Elena Zavadlav Ušaj, svetnica:
Hvala za besedo. Ne bom komentirala vsebine pogodbe, bom samo ponovila in spomnila na čas, ko se je tako na hitro, tik pred volitvami, pa mene takrat ni bilo, vem pa, da smo potem reševali v naslednjem mandatu, ko sem postala svetnica. Na tak način se je tik pred koncem mandata prodajalo Komunalo, če se spomnite, in od takrat naprej imamo vedno problem, ker imamo znotraj Komunale zasebnega partnerja in zdaj se dogaja, da tik pred koncem mandata prodajamo zemljišče. Mene nihče ne bo prepričal, da se ta poteza ne dela tik pred koncem mandata, samo, če imaš že prej dogovorjeno, kdo bo kupec, pa lahko se izgovarjate na razpise in postopke, ampak zakaj se sili tik pred koncem mandata s prodajo zemljišča, če se lahko to pusti naslednji garnituri, ki bo prišla za nami. Samo toliko bi rekla, potem se bo pa reševalo težave. 

Samo Turel, župan:
Hvala lepa. Želi še kdo razpravljati? Svetnik Andrej Pelicon. 

Andrej Pelicon, svetnik:
Sem proti tej prodaji, bolj iz načelnih razlogov. Tu ne vidim zarote, jih niti nočem videti. Če bi mi zdaj nekdo garantiral oziroma obljubil, da bo tam, na lokaciji A3 najemna stanovanja, ki ne bodo za tržno naložbeno prodajo, potem bi tudi na to pristal, ker se zavedam, da mora biti ponudba stanovanj, več tipov stanovanj,  tržnih, najemnih, itn., neprofitnih, ampak mislim, da teh zagotovil nima, zato bom proti temu. Hvala. 

Samo Turel, župan:
Želi še kdo razpravljati? Svetnica Damjana Pavlica. 

Damjana Pavlica, svetnica:
Hvala za besedo. Še enkrat pravim, da je res škoda, da prodajamo tako zemljišče in da je treba dobro premisliti, komu in zakaj. Kot je rekla že moja predhodnica, mogoče ni niti pravi čas, da se to prodaja. Jaz se spomnim Komunale, ki jo je bilo možno kupiti in se je reklo, da bo odločal nov mestni svet o tem in žal je bilo potem prepozno. Hvala.

Samo Turel, župan:
Hvala lepa. Če smem jaz samo pokomentirati. Ne vem, da bi mi kdaj prodajali Komunalo, vem pa, da ni bilo odločitve o nakupu Komunale, kar je popolnoma drugače, s podobnimi razlogi, da naj se o tem odloča, ne vem katera naslednja garnitura in zato smo v takem položaju, kot smo zdaj. Naj povem še to, da moramo tako jaz, župan, kot tudi občinska uprava skrbeti tudi za prihodke proračuna, če hočemo, da občina vlaga tudi v razvojne priložnosti. Pridružujem se mnenju tudi svetnika Pelicona, nisem tako črnogled, upam da drugi svetniki in svetnice, ki pa so črnogledi, nimajo kakšnih drugih informacij od tistih, ki jih imam jaz. Moram reči, da smo za interes po nakupu oziroma razvoju tega območja v začetku leta izvedli tudi neobvezujoč javni poziv, na katerega sicer formalnih prijav nismo dobili, da bi kdo izkazal interes. Je bil pa pripravljen tudi zazidalni preizkus in izdelana projektna naloga glede tega kaj je v skladu z našimi prostorskimi akti na tem območju sploh možno in dopustno zgraditi. Še enkrat ponavljam, da je na tem območju po prostorskem aktu predviden tudi javni natečaj, torej arhitekturna rešitev z javnim natečajem, v natečajni komisiji si bo pa Mestna občina Nova Gorica prav gotovo izborila mesto zato, da bo lahko bdela nad tem, kaj se na tem področju načrtuje. Svetnik Marko Tribušon ima besedo. 

Marko Tribušon, svetnik:
Hvala za besedo. Moram reči, da ne razumem teh namigovanj, da zdaj ta uprava, ki je tri leta trdo delala na tem projektu, kar naenkrat ni sposobna prodajati tega zemljišča, samo zato, ker so volitve tik pred vrati. Tisti, ki bo prišel naslednjič, pustimo zdaj kdo bo, pa bo po enem mesecu že sposoben, ker ne bo imel pojma za kaj se gre, samo zato, ker je na začetku mandata in ta namigovanja obeh svetnic. Moj žal pokojni prijatelj je rekel tako: »samo lump lumpa pozna«. Hvala.

Samo Turel, župan:
Hvala lepa. Želi še kdo razpravljati? Dajmo se držati teme, replika svetnica Elena Zavadlav Ušaj. 

Elena Zavadlav Ušaj, svetnica:
To, kar je svetnik Tribušon rekel je verjetno povedal mnenje o sebi, ker drugače se ne bi niti oglasil, če se ne bi v tej razpravi prepoznal. Žal je tako. Očitno ste zdaj povedali vse, kar mislite, ker jaz nisem mislila, da bo naslednji župan prodajal, jaz sem mislila, da bo naslednji župan imel vizijo razvoja mesta z drugimi vsebinami, ne s prodajo, vi pa ste verjetno to mislili.
Samo Turel, župan:
Hvala lepa. Želi še kdo razpravljati? Če ne, potem prehajamo na glasovanje. Razpravo zaključujem. Predlagam, da sprejmemo naslednji

SKLEP

Sprejme se Sklep o podaji soglasja k osnutku besedila prodajne pogodbe za nepremičnino s parc. št. 658/17, k.o. Nova Gorica, v predloženem besedilu.

Glasovanje teče. Od 27 svetnikov jih je 15 glasovalo za, proti 8.

ZA so glasovali: Miha Bitežnik, Ljubka Čargo, Miloš Grilanc, Ana Gulič, Barbara Kante, Petra Kokoravec, Erika Lojk, Mišel Mitrović, Alan Pertovt, Andrej Šušmelj, Marko Tribušon, Dragica Vidmar, Tanja Vončina, Ana Zavrtanik Ugrin, Lara Žnidarčič.
PROTI so glasovali: Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Erika Podgornik Rijavec, Marjan Zahar, Elena Zavadlav Ušaj.

Sklep je bil sprejet.

Prehajam na 21. točko dnevnega reda.

Ad 21
Predlog Sklepa o določitvi dela plače za redno delovno uspešnost direktorice javnega zavoda GO! 2025 – Evropska prestolnica kulture, Nova Gorica za leto 2025

Samo Turel, župan:
Gradivo ste prejeli. Poročevalka za to točko je Marinka Saksida, vodja Oddelka za družbene dejavnosti, ki jo prosim za obrazložitev. 

Poročevalka mag. Marinka Saksida, vodja Oddelka za družbene dejavnosti:
Pozdravljeni. Predlagamo, da se direktorici javnega zavoda GO! 2025 določi del plače za redno delovno uspešnost za leto 2025 v višini 2.447 EUR bruto. Redna delovna uspešnost direktorice je ovrednotena v višini 95 odstotnih točk, natančno obrazložitev imate pa v gradivu. Hvala.

Samo Turel, župan:
Hvala lepa. Gradivo je bilo dodeljeno v obravnavo Odboru za kulturo, šolstvo in šport. Besedo dajem najprej predsedniku odbora, svetniku Alanu Pertovtu.

Alan Pertovt, predsednik Odbora za kulturo, šolstvo in šport:
Odbor za kulturo, šolstvo in šport na predlog sklepa nima pripomb in mestnemu svetu predlaga, da ga sprejme. Hvala.


Samo Turel, župan:
Hvala lepa. Odpiram razpravo. Ugotavljam, da prijavljenih k razpravi ni, zato prehajamo na glasovanje, in sicer predlagam, da sprejmemo

SKLEP

Sprejme se Sklep o določitvi dela plače za redno delovno uspešnost direktorice javnega zavoda GO! 2025 – Evropska prestolnica kulture, Nova Gorica za leto 2025, v predloženem besedilu.

Glasovanje teče. Od 22 svetnikov jih je 15 glasovalo za, proti 3.

ZA so glasovali: Ljubka Čargo, Miloš Grilanc, Barbara Kante, Petra Kokoravec, Erika Lojk, Mišel Mitrović, Damjana Pavlica, Alan Pertovt, Erika Podgornik Rijavec, Andrej Šušmelj, Marko Tribušon, Dragica Vidmar, Marjan Zahar, Elena Zavadlav Ušaj, Ana Zavrtanik Ugrin.
PROTI so glasovali: Oton Mozetič, Stjepan Pavusa, Tanja Vončina.

Sklep je bil sprejet.

Prehajam na 22. točko dnevnega reda.

Ad 22
Predlog Sklepa o soglasju za izplačilo dela plače za redno delovno uspešnost pomočnice direktorice za pravne, finančne in splošne zadeve v javnem zavodu GO! 2025 za leto 2025

Samo Turel, župan:
Gradivo ste prejeli. Poročevalka za to točko je ponovno Marinka Saksida, vodja Oddelka za družbene dejavnosti. Predlagam, da poročevalka predstavi kar vsa tri naslednja gradiva, ki se nanašajo na izplačilo dela plače za redno delovno uspešnost pomočnikov direktorjev v javnem zavodu GO! 2025, glasovali bomo pa o vsakem posebej. Torej beseda gre Marinki Saksida.

Poročevalka mag. Marinka Saksida, vodja Oddelka za družbene dejavnosti:
V vseh treh primerih gre za enake pravne podlage in na podlagi tega se predlaga, da se poda soglasje za izplačilo dela plače za redno delovno uspešnost pomočnice direktorice za pravne, finančne in splošne zadeve v javnem zavodu GO! 2025 v višini 2.025 EUR bruto. Pomočnica direktorice je bila ovrednotena v skupni višini 95 % predpisanih meril. Enako velja za podajo soglasja v primeru pomočnice direktorice za čezmejno sodelovanje v javnem zavodu GO! 2025, gre za znesek v enaki višini in enaki višini je bila tudi določena redna delovna uspešnost te pomočnice. Predlaga se še podaja soglasja za izplačilo delovne uspešnosti pomočnika direktorice za vodenje strokovno umetniškega dela, v tem primeru gre za znesek 1.852 EUR bruto in ta pomočnik direktorja je dosegel 95 odstotnih točk predpisanih meril. Hvala.

Samo Turel, župan:
Hvala lepa. Vsa gradiva so bila dodeljena v obravnavo Odboru za kulturo, šolstvo in šport. Besedo dajem predsedniku odbora, svetniku Alanu Pertovtu, ki ga prav tako prosim za poročilo vseh treh gradiv. Hvala.

Alan Pertovt, predsednik Odbora za kulturo, šolstvo in šport:
Hvala za besedo. Odbor za kulturo, šolstvo in šport je vse predloge obravnaval in na njih ni imel pripomb, zato mestnemu svetu predlaga, da sprejme vse tri predloge. Hvala.

Samo Turel, župan:
Odpiram razpravo. Svetnik Oton Mozetič ima besedo.

Oton Mozetič, svetnik:
Pri sklepu o soglasju za izplačilo dela plače za redno delovno uspešnost pomočnika direktorice za vodenje strokovno umetniškega dela, je v sklepu zanesljiva napaka, pri 2. točki piše, da se za plačilo redne delovne uspešnosti pomočnika direktorice nameni 5 % letnih sredstev za osnovno plačo direktorice. Popravite to, ker je prav, da je v sklepu pravilno napisano. Hvala.

Samo Turel, župan:
Hvala lepa. Marinka je res napaka? Ja. Želi še kdo razpravljati? Če ne, potem jaz vseeno predlagam, da glasujemo, in sicer, da sprejmemo

SKLEP

Sprejme se Sklep o soglasju za izplačilo dela plače za redno delovno uspešnost pomočnice direktorice za pravne, finančne in splošne zadeve v javnem zavodu GO! 2025 za leto 2025, v predloženem besedilu.

Glasovanje teče. Od 22 svetnikov jih je 18 glasovalo za, proti 1.

ZA so glasovali: Ljubka Čargo, Gabrijel Fišer, Miloš Grilanc, Barbara Kante, Petra Kokoravec, Erika Lojk, Mišel Mitrović, Damjana Pavlica, Stjepan Pavusa, Alan Pertovt, Erika Podgornik Rijavec, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Elena Zavadlav Ušaj, Ana Zavrtanik Ugrin.
PROTI je glasovala: Boža Mozetič.
Sklep je bil sprejet.

Prehajam na 23. točko dnevnega reda.

Ad 23
Predlog Sklepa o soglasju za izplačilo dela plače za redno delovno uspešnost pomočnice direktorice za čezmejno sodelovanje v javnem zavodu GO! 2025 za leto 2025


Samo Turel, župan:
Predlagam, da sprejmemo naslednji

SKLEP

Sprejme se Sklep o soglasju za izplačilo dela plače za redno delovno uspešnost pomočnice direktorice za čezmejno sodelovanje v javnem zavodu GO! 2025 za leto 2025, v predloženem besedilu.

Glasovanje teče. Od 22 svetnikov jih je 18 glasovalo za.

ZA so glasovali: Ljubka Čargo, Gabrijel Fišer, Miloš Grilanc, Barbara Kante, Petra Kokoravec, Erika Lojk, Mišel Mitrović, Damjana Pavlica, Stjepan Pavusa, Alan Pertovt, Erika Podgornik Rijavec, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Elena Zavadlav Ušaj, Ana Zavrtanik Ugrin.

Sklep je bil sprejet.

Prehajam na 24. točko dnevnega reda.

Ad 24
Predlog Sklepa o soglasju za izplačilo dela plače za redno delovno uspešnost pomočnika direktorice za vodenje strokovno umetniškega dela v javnem zavodu GO! 2025 za leto 2025

Samo Turel, župan:
Predlagam, da sprejmemo naslednji

SKLEP

Sprejme se Sklep o soglasju za izplačilo dela plače za redno delovno uspešnost pomočnika direktorice za vodenje strokovno umetniškega dela v javnem zavodu GO! 2025 za leto 2025, v predloženem besedilu, s popravkom, na katerega je opozoril svetnik Oton Mozetič.

Glasovanje teče. Od 22 svetnikov jih je 18 glasovalo za, proti 2.

ZA so glasovali: Ljubka Čargo, Gabrijel Fišer, Miloš Grilanc, Barbara Kante, Petra Kokoravec, Erika Lojk, Mišel Mitrović, Damjana Pavlica, Stjepan Pavusa, Alan Pertovt, Erika Podgornik Rijavec, Andrej Šušmelj, Marko Tribušon, Dragica Vidmar, Tanja Vončina, Marjan Zahar, Elena Zavadlav Ušaj, Ana Zavrtanik Ugrin.
PROTI sta glasovala: Boža Mozetič, Oton Mozetič.

Sklep je bil sprejet.

Prehajam na 25. točko dnevnega reda.

Ad 25
Predlog Sklepa o določitvi dela plače za redno delovno uspešnost v. d. direktorice in direktorja Javnega zavoda Kulturni dom Nova Gorica za leto 2025

Samo Turel, župan:
Gradiva ste prejeli. Poročevalka je ponovno Marinka Saksida, vodja Oddelka za družbene dejavnosti, ki jo prosim za obrazložitev. 

Poročevalka mag. Marinka Saksida, vodja Oddelka za družbene dejavnosti:
Predlagamo, da se določi del plače za redno delovno uspešnost v.d. direktorice in direktorja Javnega zavoda Kulturni dom Nova Gorica za leto 2025, in sicer gre za izplačilo dela plače za redno delovno uspešnost Pavli Jarc v višini 976 EUR bruto in Andreju Šušmelju v višini 996 EUR bruto, oba pa sta bila ovrednotena v višini 97 odstotnih točk predpisanih meril. Hvala.

Samo Turel, župan:
Hvala lepa. Gradivo je bilo dodeljeno v obravnavo Odboru za kulturo, šolstvo in šport. Besedo dajem ponovno predsedniku odbora, svetniku Alanu Pertovtu.

Alan Pertovt, predsednik Odbora za kulturo, šolstvo in šport:
Hvala za besedo. Odbor je gradivo pregledal in nima pripomb, mestnemu svetu predlaga, da ga sprejme. 

Samo Turel, župan:
Hvala lepa. Odpiram razpravo. Ugotavljam, da prijavljenih k razpravi ni, hkrati naj za zapisnik ugotovim, da je sejo zapustil svetnik Andrej Šušmelj. Torej prehajamo na glasovanje, in sicer predlagam, da sprejmemo

SKLEP

Sprejme se Sklep o določitvi dela plače za redno delovno uspešnost v. d. direktorice in direktorja Javnega zavoda Kulturni dom Nova Gorica za leto 2025, v predloženem besedilu.

Glasovanje teče. Od 20 svetnikov jih je 17 glasovalo za.

ZA so glasovali: Ljubka Čargo, Miloš Grilanc, Barbara Kante, Petra Kokoravec, Erika Lojk, Mišel Mitrović, Boža Mozetič, Damjana Pavlica, Stjepan Pavusa, Alan Pertovt, Erika Podgornik Rijavec, Marko Tribušon, Dragica Vidmar, Tanja Vončina, Marjan Zahar, Elena Zavadlav Ušaj, Ana Zavrtanik Ugrin.

Sklep je bil sprejet.

Prehajam na 26. točko dnevnega reda.


Ad 26
Predlog Sklepa o podelitvi priznanj Mestne občine Nova Gorica v letu 2026

Samo Turel, župan:
Kot napovedano že pri sprejemanju dnevnega reda, se pri tej točki seja zapira za javnost, zato prosim tehnika, da prekine snemanje. V dvorani ostajamo predsedujoči, svetniki in svetnice in uslužbenca iz občinske uprave, ki pomagata pri izvedbi seje. Ostale prosim, da sejo zapustijo. Ugotavljam, da so tudi jo. Torej poročevalka je predsednica Komisije za nagrade, priznanja in odlikovanja, svetnica Elena Zavadlav Ušaj.

NADALJEVANJE 26. TOČKE JE BILO ZAPRTO ZA JAVNOST.

Samo Turel, župan:
Sejo ponovno odpiramo za javnost. Za novinarje in javnost pojasnjujem, da je mestni svet sprejel Sklep o podelitvi priznanj Mestne občine Nova Gorica v letu 2026, v predloženem besedilu. Sklep bom na hitro prebral. Mestni svet Mestne občine Nova Gorica podeljuje naslednja priznanja Mestne občine Nova Gorica v letu 2026:
Naziv častni občan Mestne občine Nova Gorica prejme Sergij Peljhan, Nagrado Franceta Bevka prejme Tomi Janežič, Nagrado Mestne občine Nova Gorica prejmejo Dimitrij Klančič, Gonzaga Pro, proizvodnja, trgovina, inženiring d.o.o., in dr. Kaja Širok. Bevkovo listino prejme Fabris Šulin, plaketo Mestne občine Nova Gorica pa prejmejo Igor Miljavec, Bojan Stante, Trnovski furmani, Društvo za ohranjanje dediščine Trnovske planote, Smučarski klub Gorica in Foto Lado d.o.o.
S tem je dnevni red današnje seje izčrpan. Aplavz je seveda na mestu, kot čestitka vsem prejemnikom občinskih nagrad, ki bodo podeljene na slavnostni seji v septembru. Zahvaljujem se vam za sodelovanje in sejo zaključujem. Za zapisnik ugotavljam, da je bila seja zaključena ob 20.02. Hvala lepa.



Šalini Goljevšček						Samo Turel
Podsekretarka za pravne zadeve				Župan	




OVERITELJA ZAPISNIKA:




__________________                                                 __________________
Stjepan Pavusa                           	Barbara Kante

